title: Ilkka Kares

text: Kares aloitti uransa Porin Ässissä kaudella 1982–1983, jolloin hän pelasi 13 ottelua tehoin 2+3=5. Kares voitti toisella kaudellaan Ässissä SM-hopeaa keväällä 1984. Hän siirtyi kaudeksi 1984–1985 sarjatasoa alemmas Forssan Palloseuran riveihin ja teki heti ensimmäisellä kaudellaan hyvät tehot 27+29=56. Kaudella 1985–1986 Kares oli tehoilla 42+49=91 I-divisioonan pistepörssin toinen KalPan Wayne Thompsonin jälkeen. Hänen laidoillaan pelasivat lähinnä Mika Helkearo ja Pasi Vuorela. Kauden päätteeksi Kares valittiin ensimmäiseen tähdistökentälliseen. Kaudella 1986–1987 Kares teki tehot 33+47=80 ja hänet valittiin I-divisioonan toiseen tähdistökentälliseen. Hän voitti myös sarjan syöttöpörssin ja oli pistepörssin kolmas.


title: Ilkka Kares

text: Kaudeksi 1987–1988 Kares siirtyi pelaamaan SM-liigaan Rauman Lukkoon. Hän oli joukkueen viidenneksi paras pistemies tehoilla 14+20=34 ja hän voitti SM-hopeaa keväällä 1988. Kaudella 1988–1989 Kares teki 38 ottelussa tehot 5+9=14. Hän palasi kaudeksi 1989–1990 pelaamaan I-divisioonaa FoPSiin. Kares oli tehoilla 22+38=60 joukkueen neljänneksi paras pistemies. Kaudella 1990–1991 hän teki tehot 17+27=44, mutta oli kuitenkin FoPSin toiseksi paras pistemies Mikko Laaksosen jälkeen. Kares pelasi koko loppu-uransa I-divisioonassa. Hän siirtyi kaudeksi 1991–1992 turkulaiseen Kiekko-67:ään ja oli joukkueen toiseksi paras maalintekijä sekä kolmanneksi paras pistemies tehoilla 21+26=47. Kaudella 1992–1993 Kares oli tehoilla 15+46=61 I-divisioonan pistepörssin yhdeksäs, mutta syöttöpörssin toinen TuTon Tero Toivolan jälkeen. Kaudeksi 1993–1994 hän siirtyi TuToon ja oli tehoilla 11+32=43 joukkueensa kolmanneksi paras pistemies. Keväällä 1994 TuTo nousi seuraavaksi kaudeksi SM-liigaan, mutta Kares lopetti uransa.


title: Salantai

text: Salantai on läntisessä Liettuassa, Kretingan kunnallispiirissä ja Klaipėdan läänissä sijaitseva pienikokoinen kaupunki. Vuonna 2010 kaupungin väkiluku oli 1 766 asukasta.


title: Leslie Banks

text: Leslie James Banks () oli brittiläinen teatteri- ja elokuvanäyttelijä. Hän myös ohjasi ja tuotti näytelmiä. Nykyään hänet muistetaan parhaiten kauhuelokuvasta "Zaroffin koirat" (1932) ja Alfred Hitchcockin elokuvista "Mies joka tiesi liikaa" (1934) ja "Jamaica Innin rannikkorosvot" (1939).


title: Leslie Banks

text: Banks aloitti näyttelijänuransa teatterissa 1911. Hän haavoittui ensimmäisen maailmansodan taisteluissa ja hänen kasvojensa toinen puoli arpeutui ja oli osittain halvaantunut. Se ei kuitenkaan haitannut hänen näyttelijänuraansa, sillä komedioissa hän esitti yleisölle terveenä säilyneen kasvojen puoliskonsa ja toista puolta taas näytellessään konnia. Hänen tunnetuimpia teatterirooleja oli Peter Panin Kapteeni Koukku.


title: Fredrik I (Württemberg)

text: Fredrik I (, 6. marraskuuta 1754 Treptow an der Rega – 30. marraskuuta 1816 Stuttgart) oli Württembergin herttua vuosina 1797–1805 (nimellä Fredrik II) ja ensimmäinen Württembergin kuningas vuosina 1806–1816. Hän oli myös Venäjän keisari Paavali I:n lanko ja Ison-Britannian kuninkaan Yrjö III:n vävy. Ennen valtaistuimelle nousemistaan Fredrik oli vuosina 1782–1787 Venäjällä Viipurin kuvernementin eli Vanhan Suomen kenraalikuvernöörinä. Fredrik oli tunnettu koostaan, hänen pituutensa oli 211 cm ja painonsa noin 200 kiloa.


title: Fredrik I (Württemberg)

text: Fredrik I:n vanhemmat olivat Württembergin herttua Fredrik Eugen ja rajakreivitär Friederike Sophie Dorothea von Brandenburg-Schwedt. Fredrik palveli vuodesta 1774 Preussin armeijassa, oli rykmentinkomentajana Sleesiassa ja sai vuonna 1781 kenraalimajurin arvon. Seuraavana vuonna hänen sisarensa Sofia Dorotea (Venäjällä Maria Fjodorovna) nai Venäjän kruununprinssi Pavel Petrovitšin (tuleva keisari Paavali I). Fredrik seurasi sisartaan Venäjälle, jossa keisarinna Katariina Suuri nimitti hänet Viipurin kenraalikuvernööriksi. Vuonna 1784 alueen hallintoa venäläistettiin, jolloin Fredrikistä tuli myös Viipurin käskynhaltija. Hän oli jonkin aikaa myös Hersonin kuvernöörinä Etelä-Venäjällä. Fredrik erosi Viipurin kenraalikuvernöörin tehtävästä vuonna 1787 menetettyyään keisarinnan luottamuksen tuntemattomasta syystä. Erään version mukaan Venäjälle asettunut suomalainen kenraali Georg Magnus Sprengtporten oli kertonut Katariinalle Fredrikin pitävän salaa yhteyttä Ruotsiin. Fredrik kuitenkin ylennettiin samana vuonna Venäjän armeijan kenraaliluutnantiksi ja nimitettiin komentajaksi Turkin vastaisessa sodassa. Myöhemmin hän luopui Venäjän palveluksesta ja asui vuodesta 1790 Ludwigsburgissa.


title: Fredrik I (Württemberg)

text: Toimiessaan Vanhan Suomen kenraalikuvernöörinä Fredrik hankki omistukseensa Viipurin Linnasaaressa sijaitsevan kartanon, jolle hän antoi sen nykyisen nimen Monrepos. Fredrik muun muassa rakennutti kartanon uuden päärakennuksen sekä laajensi sen puistoa. Hänen kaudellaan valmistui myös Viipurissa sijainnut kenraalikuvernöörin virkatalo, myöhempi Viipurin hovioikeuden talo. Fredrik keräsi Viipurissa myös taidetta ja opetteli suomea. Viipurin saksalaisten keskuudessa Fredrik sai käytöksestään ja ulkomuodostaan johtuvan pilkkanimen "Die dicke Sau" eli "Lihava sika".


title: Fredrik I (Württemberg)

text: Fredrik kohosi Württembergin herttuaksi isänsä kuoltua joulukuussa 1797. Napoleonin sotien aikana hän vaihtoi puolta useita kertoja. Aluksi Württemberg oli sodassa Ranskaa vastaan, mutta vuonna 1800 herttua Fredrik joutui pakenemaan itävaltalaisten suojiin Wieniin. Vuoden 1801 Lunévillen rauhan jälkeen hän omaksui ranskalaisystävällisen politiikan, joten vuonna 1803 hän sai Ranskan tuella vaaliruhtinaan arvon ja valtakuntaansa uusia alueita. Württembergin liityttyä vuonna 1805 kolmannen liittokunnan sotaan Ranskan puolelle se korotettiin Pyhän saksalais-roomalaisen keisarikunnan lakkauttamisen yhteydessä vuoden 1806 alussa kuningaskunnaksi. Württembergin alue yli kaksinkertaistui vuosina 1802–1810 tehdyissä liitoksissa. Fredrik lähetti Württembergin joukkoja myös Napoleonin Venäjän-sotaretkelle vuonna 1812, mutta siirtyi marraskuussa 1813 niin sanotulla Fuldan sopimuksella Ranskan vihollisten puolelle. Ehtona hän vaati liittoutuneita tunnustamaan hänen kuninkaan arvonsa ja Württembergin saamat aluelaajennukset. Fredrik oli tyytymätön Wienin kongressiin ja liittyi vain vastentahtoisesti Saksan liittoon vuonna 1815. Sisäpolitiikassa Fredrik oli suhteellisen uudistusmielinen, mutta Württembergin valtiopäivät olivat vanhoillisten hallussa, joten hän sivuutti parlamentin ja hallitsi itsevaltaisesti.


title: Fredrik I (Württemberg)

text: Fredrik I:n ensimmäinen puoliso oli Braunschweig-Wolfenbüttelin prinsessa Augusta Carolina Friederike Luise vuosina 1780–1786. He saivat neljä lasta, mutta avioliitto päättyi eroon. Vuonna 1797 Fredrik nai Englannin prinsessa Charlotte Augusta Matildan, kuningas Yrjö III:n tyttären. Heille syntyi vain yksi tytär, joka kuoli imeväisenä. Fredrik I:n seuraajaksi tuli hänen poikansa Vilhelm I. Fredrikin tytär Katharina naitettiin Napoleon Bonaparten veljelle, Westfalenin kuningas Jérôme Bonapartelle.


title: Ptolemaios X

text: Ptolemaios X Aleksandros I () oli Egyptin kuningas vuodesta 110 eaa. vuoteen 109 eaa. sekä vuodesta 108 eaa. vuoteen 88 eaa.


title: Ptolemaios X

text: Hänen isänsä oli Ptolemaios VIII ja äitinsä Kleopatra III. Vuonna 110 eaa hänestä tuli kuningas mutta hänen äitinä oli kanssahallitsija, kun kanssahallitsija äiti oli syrjäyttänyt hänen veljensä Ptolemaios IV:n. Kuitenkin Ptolemaios IX syrjäytti Ptolemaios X:n vuonna 100 eaa.


title: Ptolemaios X

text: Vuonna 107 eaa hän tuli uudelleen kuninkaaksi äitinsä ollessa uudelleen kanssahallitsijan. Vuonna 101 eaa hänen äitinsä kuoli ja tämän jälkeen hän hallitsi yksi tai serkkunsa/vaimonsa Berenike III:n kanssa.


title: Nobuko Yoshiya

text: Nobuko Yoshiya () (12. tammikuuta 1896 – 11. heinäkuuta 1973) oli japanilainen kirjailija. Hän oli yksi modernin Japanin kaupallisesti menestyneimmistä kirjailijoista. Hän kirjoitti erityisesti romanttisia kertomuksia ja nuorten tyttöjen tarinoita. Hän oli myös pioneeri japanilaisen lesboutta käsittelevässä kirjallisuudessa.


title: Nobuko Yoshiya

text: Yoshiya syntyi Niigatan prefektuurissa, mutta varttui Mookan Tochigin kaupungeissa Tochigin prefektuurissa. Hänen isänsä oli virkamies, ja perhe muutti usein. Hän oli perheen nuorin lapsi ja ainoa tyttö. Sekä hänen äitinsä, että isänsä kuuluivat samurai-sukuun. Hän aloitti kirjoittamisen teini-iässä.


title: Nobuko Yoshiya

text: Hänen teoksissaan on vahvasti nähtävissä tuolloinen seksologia. Eräs hänen varhaisista teoksistaan, "Hana monogatari" (花物語, "Kukkakertomuskia", 1916-1924) on kokoelma 52 romanttista ystävyyttä käsittelevästä tarinasta. Useissa kertomuksista käsitellään saavuttamatonta rakkautta tai niissä on onneton loppu. Kertomukset kuvaavat naisten välistä intohimoa lähes narsistisella tavalla hyödyntämällä unenomaista kirjoitustyyliä.


title: Nobuko Yoshiya

text: "Yaneura no nishojo" ( 屋根裏の二處女, "Kaksi neitsyttä ullakolla", 1919) on osin omaelämäkerrallinen ja kuvaa naisten välittä rakkautta kahden samassa huoneessa asuvan opiskelijan välillä. Teoksen viimeisessä kohtauksessa tytöt päättävät elää loppuelämänsä yhdessä. Teos hyökkää mieskeskeistä yhteiskuntaa vastaan ja sisältää feministisen asenteen sekä paljastaa Yoshiyan oman lesbouden.


title: Nobuko Yoshiya

text: Kaikki Yoshiyan teokset eivät kuitenkaan käsittele samaa sukupuolta olevien välistä rakkautta. Hänen kirjoitustyylinsä oli onomatopoeettinen. Teoksissa on runsaasti huutomerkkejä ja muita epätavallisia diakreettia merkkejä, joita naispuoliset lukijat pitivät esteettisesti miellyttävinä. Näiden avulla Yoshiya pyrki saavuttamaan vuorosanoihin todentuntua.


title: Nobuko Yoshiya

text: Yoshiyan teoksia pidettiin "kunnollisina teksteinä", jotka olivat soveliaita kaiken ikäisten tyttöjen ja naisten luettaviksi, sillä lesbous kuvataan yleensä platonisena suhteena. Osin tätä selittää myös se, että saman sukupuolen välinen rakkaus nähtiin tuolloin "normaalina" ohimenevänä vaiheena naisten kehityksessä.


title: Nobuko Yoshiya

text: Yoshiya ei pyrkinyt salaamaan suhdettaan Monma Chiyon kanssa eikä hän myöskään vältellyt julkisuutta.


title: Nobuko Yoshiya

text: Yoshiya asui toisen maailmansodan aikana Kamakurassa, Kanagawan prefektuurissa. Vuonna 1962 hän rakensi perinteisen japanilaisen puutalon, jossa oli myös puutarha. Testamentissaan hän luovutti talon Kamakuran kaupungilla. Nykyään talossa toimii museo, joka on avoinna kahdesti vuodessa, toukokuun alussa ja marraskuussa, kolmen päivän ajan.


title: Neringan kunta

text: Neringan kunta () on yksi Liettuan kuudestakymmenestä kunnasta. Se luokitellaan myös kaupunkiksi (kaupunkikunta) ja sijaitsee maan länsiosassa, Klaipėdan läänin Kuurinkyntäällä. Neringa on Liettuan kunnista läntisin ja pinta-alaltaan se on kunnista pienin. Kunnan alueella sijaitsevat Nida ja Juodkrantė ovat suosittuja lomakohteita. Nida on vuoden 2012 alussa yhteensä 2 644 asukkaan kaupunkikunnan keskuskylä.


title: Ykköspesis-kausi 2010

text: Pesäpallon toiseksi korkeimman sarjatason Ykköspesiksen kausi 2010 alkoi 13. toukokuuta ja runkosarjan viimeinen kierros pelattiin 15. elokuuta. Kausi päättyi 5. syyskuuta, kun Kankaanpään Maila voitti kolmannessa loppuottelussa Alajärven Ankkurit ja varmisti nousunsa Superpesikseen. Suomensarjaan kauden päätteeksi putosivat Jokioisten Koetus ja Ylistaron Kilpa-Veljet.


title: Ykköspesis-kausi 2010

text:
Sarjaan osallistui 12 joukkuetta. Superpesiksestä edellisen kauden 2009 päätteeksi pudonnut kuopiolainen Puijon Pesis meni ennen kauden 2010 alkua konkurssiin. Pesäpalloliitto kuitenkin myönsi uudelleen perustetulle seuralle sarjapaikan Ykköspesikseen kaudelle 2010. Kuopiolaiset pelasivat seuran uudesta virallisesta nimestä – Kuopion Seudun Pesäpalloilijat ry – huolimatta nimellä Puijon Pesis. Superpesikseen kauden 2009 päätteeksi nousivat Ulvilan Pesä-Veikot ja Jyväskylän Kiri. Ykköspesiksestä puolestaan putosi Köyliön Lallit, joka pelaa tällä kaudella Maakuntasarjassa. Köyliön tilalle Suomensarjasta nousivat Vaasan Maila ja Haminan Palloilijat.
Runkosarja pelattiin kaksinkertaisena sarjana, jolloin joukkueille kertyi yhteensä 22 runkosarjaottelua.
Runkosarjan päätyttyä kuusi parasta joukkuetta pääsivät pudotuspeleihin: kaksi parasta suoraan välieriin ja loput neljä joukkuetta puolivälieriin, jotka pelattiin otteluparein 3–6 ja 4–5. Puolivälierät ja välierät pelattiin paras kolmesta -järjestelmällä, loppuottelut paras viidestä. Kotietu oli aina runkosarjassa paremmin sijoittuneella. Loppuotteluiden voittaja nousi suoraan Superpesikseen kaudelle 2011.


title: Ykköspesis-kausi 2010

text: Runkosarjassa viimeiseksi jäänyt putosi suoraan Suomensarjaan. Sijoille 10 ja 11 sijoittuneet pelasivat karsintaottelut putoamisesta paras kolmesta -järjestelmällä. Näiden ottelujen häviäjä putosi myös Suomensarjaan. Voittaja säilyi Ykköspesiksessä.


title: Ykköspesis-kausi 2010

text: Saman pistemäärän saaneiden Haapajärven ja Kempeleen paremmuus ratkesi, kolmen pisteen voittojen ollessa tasan, kaikkien voittojen yhteismäärän perusteella. Ylivieskan, Puijon ja Haminan kausi päättyi runkosarjaan.


title: Ykköspesis-kausi 2010

text: Runkosarjan viimeiseksi jäänyt Ylistaron Kilpa-Veljet putosi suoraan suomensarjaan kaudelle 2011. Toinen putoaja ratkaistiin paras kolmesta -muotoisella karsinnalla. Karsinnan voittanut Imatran Pallo-Veikot säilyi sarjassa ja hävinnyt Jokioisten Koetus putosi.


title: Skuodasin kunnallispiiri

text: Skuodasin kunnallispiiri () on yksi Liettuan kuudestakymmenestä kunnallispiiristä, joka sijaitsee Klaipėdan läänissä. Kunta rajoittuu lännessä Itämereen ja pohjoisessa Latviaan. Vuonna 2008 kunnallispiirin väkiluku oli 23 783 asukasta (6,3 % läänin väkiluvusta).


title: Skuodasin kunnallispiiri

text: Skuodasin kunnallispiirin alueella on kaksi kansallispuistoa: Žemaitijan kansallispuisto ja Salantain alueellinen puisto.


title: Still Got the Blues

text: Still Got the Blues on kitaristi ja laulaja Gary Mooren studioalbumi vuodelta 1990. Vierailevina kitaristeina ovat Albert King ja Albert Collins. Levy on omistettu Peter Greenille.


title: Still Got the Blues

text: Levyn on julkaissut Virgin Records ja sen on tuottanut Moore itse Ian Taylorin kanssa. Jälkimmäinen on myös äänittänyt ja miksannut albumin apunaan Steve Fitzmaurice, Noel Harris, Stuart Day, Marcus Draws, Greg Muden ja Hayden Bendall.


title: Still Got the Blues

text: Levykannen idea on Gary Moorelta ja kannen on suunnitellut Bill Smith Studio. Kannen valokuvat on ottanut Gered Mankowitz ja levypussin valokuvat Mooresta ja Albert Kingista Darren Hughes. Kannen on valmistanut Länsi-Saksassa TOPAC, Gütersloh.


title: Still Got the Blues

text: Kiitoksissa on mainittu Steve Barnett, Stewart Young, Alicia Winter, Graham Lilley ja John Wooler. Gary Mooren manageritoimistona on ollut Part Rock / Hard To Handle.


title: Still Got the Blues

text:
1. Moving On – 2:37
2. Oh Pretty Woman – 4:23
3. Walking by Myself – 2:54
4. Still Got the Blues – 6:09
5. Texas Strut – 4:46


title: Still Got the Blues

text:
1. Too Tired – 2:49
2. King of the Blues – 4:30
3. As the Years Go Passing By – 7:43
4. Midnight Blues – 4:58Kappaleilla "Still Got the Blues" ja "Midnight Blues" jousisovitukset ovat Gary Mooren ja Don Aireyn tekemiä. Aireyn kerrotaan myös johtaneen jousisektiota. Torvisektion sovitukset ovat myös Mooren ja Aireyn käsialaa. Airey esiintyy MCA Recordsin suosiollisella luvalla.


title: Still Got the Blues

text: "Moving On"


title: Still Got the Blues

text: "Oh Pretty Woman"


title: Still Got the Blues

text: "Walking By Myself"


title: Still Got the Blues

text: "Still Got the Blues"


title: Still Got the Blues

text: "Texas Strut"


title: Still Got the Blues

text: "Too Tired"


title: Still Got the Blues

text: "King of the Blues"


title: Still Got the Blues

text: "As the Years Go Passing By"


title: Still Got the Blues

text: "Midnight Blues"


title: Still Got the Blues

text: Gary Moore LP "Still Got the Blues" (Virgin V 210 558, 1990)


title: Šilutėn kunnallispiiri

text: Šilutėn kunnallispiiri () on yksi Liettuan kuudestakymmenestä kunnallispiiristä, joka sijaitsee Klaipėdan läänissä. Lännessä kunnallispiiri rajoittuu Itämereen. Vuonna 2008 kunnallispiirin väkiluku oli 52 960 (14 % läänin väkiluvusta).


title: Durben järven taistelu

text: Durben järven taistelu oli Saksalaisen ritarikunnan ja samogitialaisten välillä käyty taistelu Kuurinmaan alueella Durben järven lähellä. Samogitialaiset voittivat ritarit ja aiheuttivat heille ritarikunnan määrällisesti pahimman tappion 1200-luvulla. Saksalainen ritarikunta menetti 150 ritaria ja joukkoa johtaneen Burckhard von Hornhausenin kuolleina.


title: Durben järven taistelu

text: Saksalaiset päättivät käydä taisteluun samogitialaisia vastaan Durben järven lähellä kuultuaan näiden olevan alueella ryöstöretkellä. Ritarien lisäksi heidän joukoissaan oli heidän virolaisia ja kuurilaisia liittolaisiaan, jotka pakenivat joukoista taistelun alussa. Samogitialaiset piirittivät ritarit aiheuttaen näille suuret tappiot. Taistelusta on yksityiskohtainen kuvaus Liivinmaan riimikronikassa, mutta se ei mainitse samogitialaisten johtajan nimeä. Simon Grunau mainitsee 1500-luvulla kirjoittamassaan kronikassa liettualaisten johtajan olleen Treniota.


title: Durben järven taistelu

text: Ritarikunnan tappio innoitti kuurit ja semgallit kapinaan ritarikuntaa vastaan ja näiden heimojen onnistuikin vapauttaa itsensä, vaikkakin ne alistettiin saksalaisvaltaan myöhemmin. Samoin muinaispreussilaiset kapinoivat taistelun innoittamina Herkus Mantasin johdolla. Tästä alkoi niin sanottu suuri preussilaiskapina, joka päättyi muinaispreussilaisten tappioon vuonna 1267.


title: Soutu kesäolympialaisissa 1920

text: Vuoden 1920 kesäolympialaisten soutu järjestettiin 27. – 29. elokuuta 1920 Antwerpenissä. Tämä oli viides kerta kun laji oli mukana olympialaisten ohjelmassa. Mukana oli 136 osanottajaa 14 eri maasta. Soutu järjestettiin ainoastaan miehille. Tapahtumia oli viisi.


title: Kai Linnilä

text: Kai Linnilä (23. heinäkuuta 1942 Oulu – 24. elokuuta 2017) oli suomalainen kustantaja ja tietokirjailija.


title: Kai Linnilä

text: Linnilä toimi "Teinilehden" toimitussihteerinä 1962–1963 ja päätoimittajana 1963–1965, "Ylioppilaslehden" toimitussihteerinä 1966, "Nuoren Voiman" päätoimittajana ja Nuoren Voiman Liiton toiminnanjohtajana 1968–1972, Arkkitehtitoimisto Ympäristötyön toimitusjohtajana 1972–1975 ja Amanita Oy:n toimitusjohtajana vuodesta 1982 yrityksen sukupolvenvaihdokseen asti.


title: Kai Linnilä

text: Linnilä asui Rovaniemellä 1942–1944, Kiuruvedellä 1944–1945, Kemissä 1945–1947, Kajaanissa 1947–1962, Helsingissä 1962–1975 ja Somerniemellä vuodesta 1975. Hänen puolisonsa oli kirjailija Kaari Utrio, ja heillä on vuonna 1977 syntynyt Lauri-niminen poika.


title: Kai Linnilä

text: Linnilä kuoli äkilliseen sairauskohtaukseen elokuussa 2017. Hän oli kuollessaan 75-vuotias.


title: Agamemnon (täsmennyssivu)

text: Agamemnon voi tarkoittaa seuraavia:


title: Carlo Wieth

text: Carlo Rossini Wieth (11. joulukuuta 1885 Kööpenhamina – 30. kesäkuuta 1943) oli tanskalainen näyttelijä. Hän näytteli muun muassa Tanskan kuninkaallisessa teatterissa ja useissa elokuvissa.


title: Carlo Wieth

text: Carlo Wieth debytoi Tanskan kuninkaallisessa teatterissa vuonna 1905. Sen jälkeen hän näytteli Dagmarteatretissa, Folketeatretissa, Betty Nansen Teatretissa ja useissa muissa Kööpenhaminan teattereissa. Vuonna 1923 hänet kiinnitettiin Kuninkaalliseen teatteriin, jossa hän työskenteli lähes kaksi vuosikymmentä.


title: Carlo Wieth

text: Carlo Wiethin ensimmäinen aviopuoliso oli näyttelijä Clara Pontoppidan. Hänen toinen puolisonsa oli näyttelijä Agnes Thorberg Wieth; pariskunnalla oli poika, Mogens Wieth.


title: Suomen hallinnollinen aluejako

text: Suomen hallinnollinen aluejako pohjautuu maakunta- ja kuntajakoon. Vuonna 2015 Suomessa on 19 maakuntaa ja 317 kuntaa. Tilasto- ja hallinnointitarpeita varten maakunnat on ryhmitelty seitsemän aluehallintoviraston toimialueiksi. Elinkeino-, liikenne- ja ympäristökeskusten eli ELY-keskusten toimialueita on 15 kpl. Myös Suomen vaalipiirit joita on yhteensä 13, koostuvat maakuntien yhdistelmistä.


title: Suomen hallinnollinen aluejako

text: Yhteinen tilastollisten alueyksiköiden nimikkeistö eli NUTS on Euroopan tilastovirasto Eurostatin alueluokitus. Suomi on jaettu viiteen NUTS-suuralueeseen.


title: Suomen hallinnollinen aluejako

text: Hallinnollisen aluejaon lisäksi Suomea on jaettu erilaisin perustein moniin muihinkin alueisiin. Tällaisia alueita ovat muun muassa Suomen maisemamaakunnat ja Suomen luonnontieteelliset maakunnat.


title: Suomen hallinnollinen aluejako

text: Suomen läänit olivat 1600-luvulta vuoden 2009 loppuun saakka hallinnollisia alueita, joita johtavat lääninhallitukset toimivat valtion keskushallinnon toimeenpanoeliminä. Lääniä alempiasteisia valtion paikallishallintoalueita olivat kihlakunnat. Ne olivat muun muassa tuomarien ja henkikirjoittajien virkapiirejä.


title: Suomen hallinnollinen aluejako

text: Suomen historialliset maakunnat on Suomessa yleensä määritelty Ruotsin valtakunnan hallintoalueina myöhäiskeskiajalla olleiden linnaläänien mukaan. Toinen mahdollinen määrittelyperusta historiallisille maakunnille voivat olla kansanomaisina nimityksinä ja joskus myös historiallisia maakuntia vastaavina Suomen kansan ”heimoina” hahmottuvat kulttuurialueet. Historialliset maakunnat ovat Ahvenanmaa, Häme, Karjala, Lappi, Pohjanmaa, Satakunta, Savo, Uusimaa ja Varsinais-Suomi.


title: Suomen hallinnollinen aluejako

text: Vuonna 2010 perustettiin Aluehallintovirastot ja ELY-keskukset. Niihin siirtyi entisten TE-keskusten, alueellisten ympäristökeskusten, tiepiirien, lääninhallitusten liikenne- ja sivistysosastojen sekä Merenkulkulaitoksen tehtäviä.


title: Suomen hallinnollinen aluejako

text: Suomessa on tehty vuodesta 1934 lähtien ja varsinkin 2010-luvulla useita kuntaliitoksia. Kuntaliitoksen syinä ovat yleensä taloudelliset ja toiminnalliset, toisinaan myös aluepoliittiset syyt. Aiemmin kunnat ryhmiteltiin 70 seutukuntaan, mutta niistä on luovuttu virallisena aluejakona vuoden 2014 alussa.


title: Suomen hallinnollinen aluejako

text: Suomessa on 19 maakuntaa, joista väkiluvultaan pienin on Ahvenanmaa (27 817 as.) ja suurin Uusimaa (1 429 202 as.). Maapinta-alaltaan pienin on myös Ahvenanmaa (1 552,57 km²), kun taas suurin on Lappi (92 664,60 km²). Väestötiheys on pienimillään 1,98 as./km² (Lappi), suurimmillaan se on 223 as./km² (Uusimaa).


title: Suomen hallinnollinen aluejako

text: Suomi on verraten harvaan asuttu maa, ja sen 5,4 miljoonaa asukasta keskittyvät pääosin maan etelä- ja keskiosiin.


title: Suomen hallinnollinen aluejako

text: Vuonna 2015 Suomessa on 317 kuntaa. Kuntia jaetaan myös vielä tarkempiin osiin eli taajamiin sekä kunnanosiin, kaupunginosiin tai kyliin. Saman kunnan alueella voi olla käytössä useampia postinumeroita, Luettelo Suomen postinumeroista kunnittain.


title: Suomen hallinnollinen aluejako

text:
Suomen lainsäädännön toimeenpano-, ohjaus- ja valvontatehtäviä alueellisella tasolla hoitavat aluehallintovirastot. Jokaisella aluehallintovirastolla on tietty toimialue, joka käsittää yhden tai useamman maakunnan.
Suomen evankelis-luterilaisella kirkolla on yhdeksän hiippakuntaa: Turku, Tampere, Oulu, Mikkeli, Porvoo, Kuopio, Lapua, Helsinki ja Espoo. Hiippakunnat on jaettu alueellisesti rovastikuntiin, joihin kuuluu 3–13 seurakuntaa. Yhteensä Suomessa on 412 evankelis-luterilaista seurakuntaa.


title: Suomen hallinnollinen aluejako

text: Suomen ortodoksinen kirkko on jakaantunut Helsingin (8 seurakuntaa), Karjalan (11 seurakuntaa) ja Oulun (5 seurakuntaa) hiippakuntiin. Katolisella kirkolla on koko Suomen kattava Helsingin hiippakunta, joka on jakaantunut seitsemään seurakuntaan.


title: Suomen hallinnollinen aluejako

text: Hallinnollisen aluejaon lisäksi Suomea on jaettu toiminnallisin tai historiallisin perustein monenlaisiin alueisiin, kuten Pääkaupunkiseutu tai Järvi-Suomi. Tällaisia ovat myös Suomen maisemamaakunnat, jotka määriteltiin arvokkaiden maisema-alueiden etsimiseksi ja arvottamiseksi.


title: Suomen hallinnollinen aluejako

text: Hydrologinen jako perustuu eri jokien valuma-alueisiin ja vesireitteihin. Koska valuma-alueet eivät noudata valtioiden rajoja, monista valuma-alueista osa on Suomen ulkopuolella. Luonnonmaantieteellinen jako perustuu eri kasvien esiintymis- tai menestymisalueisiin (Suomen luonnontieteelliset maakunnat).


title: Suomen hallinnollinen aluejako

text: Aluepoliittisia aluejakoja on Suomessa kuten muuallakin eri aikoina tehty eri perustein. Viime aikoina etenkin paikkatietomenetelmien kehittyminen on mahdollistanut alueellisessa suunnittelussa ja kehittämisessä siirtymisen kuntapohjaisista aluejaoista tarkempiin, esimerkiksi tilastollisiin ruutuaineistoihin perustuviin luokituksiin.


title: Clara Pontoppidan

text: Clara Pontoppidan (23. huhtikuuta 1883 Kööpenhamina – 22. tammikuuta 1975 Kööpenhamina) oli tanskalainen teatteri- ja elokuvanäyttelijä. Merkittävän puheteatteriuran ohella hän oli eräs tanskalaisen mykän elokuvan suurimmista tähdistä. Lisäksi hän näytteli radio- ja televisioteatterissa.


title: Clara Pontoppidan

text: Clara Pontoppidanin vanhemmat olivat Eduard Heinrich Rasmussen (1857–1901) ja Sara Vilhelmine Caroline Brammer (1859–1935). Hän kävi Tanskan kuninkaallisen teatterin baletti- ja oppilaskoulun vuonna 1892. Ammattinäyttelijän uransa hän aloitti samaisessa teatterissa vuonna 1901 näytelmässä "Gurre". Vuonna 1905 Pontoppidan kiinnitettiin Dagmarteatretiin, jossa hän työskenteli lähes 20 vuotta. Pitkän jakson katkaisivat kiinnitykset Det Ny Teateriin (1908–1909) ja Alexandrateatretiin (1914–1917) (myöhemmin Betty Nansen Teatret).


title: Clara Pontoppidan

text: Pontoppidan saavutti taiteilijavoittoja John Galsworthyn kappaleessa "En virkelig Dame" ("The Fugitive") lokakuussa 1914 ja seuraavana vuonna Marguerite Gautierin osassa A. Dumasin "Kamelianaisessa". Vuonna 1925 Pontoppidan palasi Kuninkaallisen teatterin riveihin. Hänen viimeinen näytöksensä oli 21. joulukuuta 1973 teatterin 225-vuotisjuhlien yhteydessä.


title: Clara Pontoppidan

text: Pontoppidanin puolivuosisataisen Kuninkaallisen teatterin kauden näyttämötaiteellisia voittoja olivat Salome kappaleessa "En Idealist", nimiosa kappaleessa "Anna Sophie Hedvig" ja leskirouva Tang kappaleessa "En kvinde er overflødig". Hänen muita merkittäviä näyttämötehtäviään olivat muun muassa Rouva Markmann (Kaj Munkin kappale "Døden"), Amme (August Strindbergin "Isä"), sekä erityyppiset roolit tanskalaisen Kjeld Abellin aikalaisnäytelmissä.


title: Clara Pontoppidan

text: Vuonna 1902 Pontoppidan esiintyi balettitanssijana varhaisessa mykkäelokuvassa "Pas de deux". Vuodesta 1910 hän työskenteli näyttelijänä kymmenissä tanskalaisissa ja ruotsalaisissa mykkäelokuvissa. Hänen mykän kautensa merkittäviä rooleja olivat esimerkiksi Siri elokuvassa "Lehtiä paholaisen kirjasta" (1920) ja sisar Cecilia ruotsalaisessa kauhuelokuvassa "Noita" (1922).


title: Clara Pontoppidan

text: Clara Pontoppidan avioitui näyttelijä Carlo Wiethin kanssa 1906. Liitto päättyi eroon 1917. Helmikuussa 1920 hän avioitui Povl Vilhelm Pontoppidanin (1889–1953) kanssa.


title: Amanita (yritys)

text: Oy Amanita Ltd on kirjailijoiden Kaari Utrion ja Kai Linnilän vuonna 1982 perustama, kirjankustannusalalla toimiva tuotantoyhtiö ja kustantamo. Perheyritys Amanitan toimipaikka sijaitsee Somerniemellä Somerolla, ja yrityksen toimitusjohtajana on Lauri Linnilä. Yhtiö on tuottanut vuodesta 1982 alkaen tietokirjallisuutta ja suurteoksia yli sata nimikettä. Yhteistyössä muiden muassa Somerniemi-seuran kanssa Amanita on julkaissut myös somerolaista ja somerniemeläistä kotiseutukirjallisuutta. Vuodesta 2011 Amanita toimii myös kustantamona julkaisten muun muassa Kaari Utrion kirjoja.


title: Amanita (yritys)

text: Kirjailijoita, joiden tuotantoa Amanita on julkaissut, ovat Kaari Utrion ja Kai Linnilän ohella yhtiössä myös kustannustoimittajina toimivat Sari Savikko ja Hanna Pukkila sekä lisäksi muiden muassa Meri Utrio, Leeni Tiirakari, Manu Kärki ja Esko Rahikainen.


title: Kakumin kansallispuisto

text: Kakumin kansallispuisto on luonnonsuojelualue Ghanassa. Sen pinta-ala on 357 neliökilometriä.


title: Kakumin kansallispuisto

text: Kakumissa on norsuja, bongoja, seitsemän lajia apinoita, yhteensä 40 lajia nisäkkäitä ja lukemattomia lintuja. Eläinten tarkkailua varten on rakennettu kävelysilta ylös puiden lehvästön keskelle.


Jalkapallon naisten Euroopan-mestaruuskilpailut 2013 olivat järjestyksessään kymmenennet jalkapallon naisten Euroopan-mestaruuskilpailut. Ne järjestettiin Ruotsissa 10. – 28. heinäkuuta 2013.. Turnauksessa pelasi 12 joukkuetta. Saksa voitti kuudennen peräkkäisen Euroopan-mestaruutensa.


title: Jalkapallon naisten Euroopan-mestaruuskilpailut 2013

text: Jokaisella hakijamaalla pitää olla vähintään kuusi stadionia sekä yksi varastadion. Yhden stadionin kapasiteetti on oltava vähintään 15 000 ja muiden stadioneiden 7 000. Hakemukset piti jättää UEFAlle viimeistään 15. kesäkuuta 2010.


text: Hakijamaat


text: Puola, Bulgaria ja Sveitsi olivat muut kandidaatit, mutta vain Alankomaat ja Ruotsi jättivät lopulliset hakemuksensa UEFAlle.


text: Turnauksen joukkueet oli jaettu kolmeen neljän joukkueen alkulohkoon, joista kunkin lohkon kaksi parasta sekä kaksi parasta kolmosta selviytyivät puolivälierävaiheeseen. Lohkossa kolmanneksi sijoittuneiden keskinäinen paremmuus ratkottiin pisteiden perusteella, joten Islanti oli lohkokolmosista paras. Muista lohkokolmosista Tanska ja Venäjä olivat molemmat keränneet kaksi pistettä, joten niistä jatkoonpääsijä valittiin arpomalla. Arvonnan voitti Tanska.


title: Kissin’ the Wind

text: "Kissin' the Wind" on uusiseelantilaisen Michala Banasin debyyttisingle kirjoittajinaan Meredith Brooks, Shelly Peiken ja Taylor Rhodes, jonka on tuottanut Craig Porteils. Kappaleesta tuli Banasin kaikkein menestyksekkäin singlejulkaisu, joka sijoittui Australian ARIA Single Listan 30 parhaan joukkoon.


title: My Only One

text: "My Only One" on suomalainen englanninkielinen pop/rock-sävelmä, jonka levytti ensimmäisenä Jim & The Beatmakers singlelevylle vuonna 1964. Laulun säveltäjä on Raul Wikström (edellä mainitun yhtyeen laulusolisti ”Jim”).


title: My Only One

text: Vuonna 1975 Hurriganes levytti sen albumilleen "Crazy Days". Lauluosuuden hoiti Cisse Häkkinen, ja ”My Only One” oli myös Hurriganesin konserteissa Häkkisen vakionumero.


title: I Will Stay

text: I Will Stay on tanskalaista alkuperää oleva popkappale. Ensimmäisenä sen levytti tanskalainen The Lollipops -yhtye nimellä "I'll Stay By Your Side". Suomessa kappale päätyi Hurriganesin "Roadrunner"-albumille vuonna 1974. Sen lauloi Cisse Häkkinen.


title: One O’Clock Jump

text: ”One O’Clock Jump” on Count Basien säveltämä jazzstandardi vuodelta 1937. Basie nauhoitti 12 tahdin blueskaavaan perustuvan sävellyksen ensimmäisen kerran heinäkuussa 1937 ja siitä tuli välittömästi hitti. Listoille nousevia versioita nauhoittivat seuraavina vuosina muun muassa Harry James (1938), Benny Goodman (1938) ja Metronome All-Star Band (1941). ”One O’Clock Jump”oli yksi pisimpään Basien ohjelmistossa säilyneitä kappaleita, ja se on säilynyt yhtenä swing-aikakauden suosituimmista standardeista.


title: One O’Clock Jump

text: Basien saksofonisti Buster Smith on kertonut sävellyksen syntyneen spontaanisti yhtyeen soittaessa Kansas Cityn Reno Clubilla vuonna 1935 tai 1936. Orkesteri oli soittamassa F-duurissa, kun pianisti Basie yllättäen huudahti Smithille vaihtavansa pian Des-duuriin. Sävellajin vaihduttua saksofonisti alkoi soittaa avausriffiä, johon trumpetisti Lips Page ja pasunisti Dan Minor liittyivät mukaan. Kappaletta kutsuttiin aluksi nimellä ”Blue Balls”, mutta yhtyeen soittaessa livenauhoitusta radioasema W9XBY:lle kuuluttaja ei suostunut käyttämään ehdotettua nimeä. Hän ehdotti vaihtoehtoista nimeä ”One O’Clock Jump” (”Kello yhden hyppy”), koska kello oli nauhoituksen aikaan lähenemässä yhtä. Tämä ehdotus jäi kappaleen lopulliseksi nimeksi.


title: One O’Clock Jump

text: Vocalese-tyylin laulaja Lee Gaines kirjoitti kappaleeseen sanat vuonna 1945. Valtaosa kappaleen nauhoitetuista versioista on kuitenkin instrumentaalisia.


title: John Harvard

text: John Harvard (marraskuu 1607 Lontoo – 14. syyskuuta 1638 Charlestown, Massachusetts) oli englantilainen kirkonmies ja lahjoittaja, jonka mukaan yhdysvaltalainen Harvardin yliopisto sai nimensä.


title: John Harvard

text: Harvard oli kotoisin Lontoon Southwarkista. Harvardin isä Robert ja suurin osa sisaruksista menehtyi ruttoon vuonna 1625. Hän kirjoittautui opiskelijaksi Cambridgen yliopiston Emmanuel Collegeen joulukuussa 1627. Hänelle myönnettiin Cambridgesta Bachelor of Arts -tutkinto 1632 ja Master of Arts -tutkinto 1635.


title: John Harvard

text: Harvard meni huhtikuussa 1636 naimisiin Ann Sadlerin kanssa. Vuonna 1637 Harvard muutti Uuteen-Englantiin. Hän työskenteli Charlestownin ensimmäisessä kirkossa.


title: John Harvard

text: Harvard kuoli tuberkuloosiin vuonna 1638. Hän oli Englannista saadun perinnön myötä suhteellisen varakas verrattuna muihin siirtokunnan asukkaisiin. Harvard testamenttasi puolet omaisuudestaan sekä kirjakokoelmansa läheisessä New Townessa vuonna 1636 perustetulle oppilaitokselle. New Towne nimettiin pian Cambridgeksi ja vuonna 1639 oppilaitos nimettiin Harvard Collegeksi ensimmäisen merkittävän lahjoittajansa mukaan.


title: John Harvard

text: John Harvardista ei ole säilynyt aikalaismuotokuvia, joten hänen ulkonäkönsä on jäänyt tuntemattomaksi. Harvardin muistoksi on tehty lasimaalaus Emmanuel Collegen kappeliin 1884 ja veistos Harvardin yliopiston kampukselle 1884, mutta näiden muistomerkkien malleina ovat olleet muut henkilöt.


title: Hank Garland

text: Walter Louis ”Hank” Garland (11. marraskuuta 1930 – 27. joulukuuta 2004) oli yhdysvaltalainen studiomuusikko, joka soitti muun muassa Elvis Presleyn, Patsy Clinen, Roy Orbisonin ja The Everly Brothersin levytyksissä.


title: Hank Garland

text: Hank Garland syntyi Cowpensissä Etelä-Carolinassa. Hän aloitti kitaran soittamisen kuusivuotiaana, esiintyi radiossa kuusi vuotta myöhemmin ja työskenteli levykaupassa kaksi vuotta myöhemmin. Hank muutti 16-vuotiaana Nashvilleen, jossa tapasi basisti Bob Mooren ja viulisti Dale Potterin.


title: Hank Garland

text: Vuonna 1949 Garland levytti säveltämänsä kitarainstrumentaalin ”Sugarfoot Rag”, jota myytiin miljoona kappaletta. Edellinen instrumentaalihitti oli kaksi vuotta aikaisemmin levytetty Bernie B. Smithin ”Bernie’s Reel”.


title: Hank Garland

text: Parhaiten Garland soitti Elvis Presleyn levytyksissä, joista mainittakoon ”Little Sister”, ”I Need Your Love Tonight” ja ”A Big Hunk O’Love”. Muita Garlandin kanssa levyttäneitä artisteja olivat muun muassa Patsy Cline, Brenda Lee, Mel Tillis, Marty Robbins, The Everly Brothers, Boots Randolph, Roy Orbison ja Conway Twitty.


title: Hank Garland

text: Garlandilla oli myös suhteita Gibsonin johtajaan Ted McCartyyn. Garland ja hänen muusikkoystävänsä Billy Byrd kehittivät yhdessä Gibson Byrdland -kitaran, jota Garland myös itse soitti.


title: Hank Garland

text: Syyskuussa 1961 Garland joutui auto-onnettomuuteen ja oli viikon koomassa. Vaimonsa tuen avulla hän kykeni taas liikkumaan, puhumaan ja soittamaan. 1960-luvun puolessa välissä Garland kärsi mielenterveydenongelmista, ja sähköhoito vaurioitti hänen aivojaan.


title: Hank Garland

text: Hank Garland kuoli stafylokokkitartuntaan 27. joulukuuta 2004 Orange Parkissa Floridassa.


title: Hank Garland

text: Garlandin muistolle omistettu elokuva "Crazy" sai ensi-iltansa 10. joulukuuta 2007. Siinä häntä näyttelee Waylon Payne.


title: Anthony

text: Anthony voi tarkoittaa seuraavia:


title: Ardent

text: Ardent voi tarkoittaa seuraavia


title: Argonaut

text: Argonaut voi tarkoittaa seuraavia:


title: Ariadne (täsmennyssivu)

text: Ariadne voi tarkoittaa seuraavia:


title: Flight 666 – The Original Soundtrack

text:
Flight 666 – The Original Soundtrack on Iron Maiden -yhtyeen toukokuussa 2009 julkaistu livealbumi sekä soundtrack "" -dokumenttielokuvaan.
Kappaleet on äänitetty eri puolilla maailmaa helmi–maaliskuussa 2008 Somewhere Back in Time -kiertueella.


title: 5-hydroksi-isouraatti

text: 5-hydroksi-isouraatti (CHNO) on puriinijohdannainen, joka muodostuu uraattioksidaasin hapettaessa virtsahapoksi. 5-hydroksi-isouraatti hajoaa allantoiiniksi.


title: 5-hydroksi-isouraatti

text: Uraattioksidaasientsyymin arveltiin alun perin hapettavan virtsahapon suoraan allantoiiniksi. NMR-spektrometrillä tehdyt tutkimukset kuitenkin osoittivat, että reaktiossa muodostuu 5-hydroksi-isouraattia. Yhdiste kykenee toimimaan itse oman hapettumisensa katalyyttinä ja tässä reaktiossa muodostuu allantoiinia sekä hyvin pieni määrä spirodihydantoiinia.


title: Cumberlandinlammaskoira

text: Cumberlandinlammaskoira on sukupuuttoon kuollut englantilainen koirarotu. Sen väitetään olleen yksi australianpaimenkoiran kantaroduista.


title: Cumberlandinlammaskoira

text: Rotu edusti collie-tyyppiä ja muistuttikin erittäin paljon bordercollieta. Se mainittiin Clifforf LB Hubbardin teoksessa "Dogs In Britain, A Description of All Native Breeds and Most Foreign Breeds in Britain" vuodelta 1948. Hubbard kuvaili sitä paljon walesinpaimenkoiran kaltaiseksi. Pää oli melko leveä ja litteä ja kapeni keskipitkää kuonoa kohti. Melko pienet korvat olivat eteenpäin taittuneet tai puolipystyt. Runko oli melko pitkä ja erittäin notkea. Raajat olivat kevyet mutta lihaksikkaat ja häntä alaskiinnittynyt ja laahaava. Karvapeite oli melko runsas ja tiheä. Väritys oli aina musta valkoisella liekkikuviolla, rintakehällä, raajoilla ja hännänpäällä. Säkäkorkeus oli 50,8 cm ja paino 18-22,5 kg.


title: Cumberlandinlammaskoira

text: Cumberlandinlammaskoira työskenteli hiljaa, nopeasti ja matalalla.


title: Cumberlandinlammaskoira

text: Rotu oli sukua bordercollielle ja muille vanhoille työcollieille.


title: Cumberlandinlammaskoira

text: Vuonna 1948 cumberlandinlammaskoirasta ei ollut kuultu paljoa vaikka se oli ollut olemassa Pohjois-Englannin Cumberlandissa erittäin huomattavan ajan. Peak Districtistä Cheviot-kukkuloille, erityisesti alueen itäpuolella, sitä pidettiin erinomaisena työkoirana. Hugh Lowther, Lonsdalen 5. jaarli oli rodun suuri ihailija ja hänellä olikin elämänsä aikana monta sen edustajaa. Niitä oli ollut hänen perheellään yli sadan vuoden ajan ja hän yritti pelastaa populaation sukupuutolta.


title: Cumberlandinlammaskoira

text: Vuonna 1899 lordi Lonsdalen oli pakko risteyttää jäljellä olleet cumberlandinlammaskoiransa saksanpaimenkoiran kanssa. Tämä pelasti kannan muutamaksi vuosikymmeneksi, mutta joitain vuosia ennen kuin Hubbard kirjoitti kirjansa lordi Lonsdale oli lakkauttanut kennelinsä ja antanut loput koiransa maanviljelijäystävilleen ympäri Lowtheria. Cumberlandin maanviljelijät olivat aloittaneet rodulla lammaskoirakokeet, joita kesti vähintään 65 vuotta ennen kuin se kuoli sukupuuttoon. 20. vuosisadan alkupuolella joitain sen edustajia kutsuttiin bordercollieiksi ja se on voinutkin sulautua tähän. Hubbardin mukaan moni niin kutsutuista bordercollieista jotka olivat voittaneet palkintoja olivat cumberlandinlammaskoiria.


title: Breaking the Rules

text: Breaking Rules on suomalaisen kuuron rap-artistin Signmarkin toinen studioalbumi. Se julkaistiin 21. huhtikuuta 2010 Warner Musicin kautta. Edellisen albumin tapaan tämäkin albumi sisältää CD:n lisäksi DVD:n, jolla on musiikkivideot kaikista CD:n kappaleista. DVD sisältää myös videoita Signmarkin keikoilta. Kappaleet on kirjoitettu yhteistyössä Brandon Bauerin kanssa, joka on antanyt myös äänensä niille. Albumin on tuottanut Sakke Aalto.


title: K. Heino

text: Karl (Kaarle) Heino (sukunimi aik. "Lindroos"; 14. lokakuuta 1848 Heinolan maalaiskunta – 18. elokuuta 1921 Jyväskylä) oli suomalainen filosofian tohtori, lyseon lehtori ja kirjailija.


title: K. Heino

text: Heinon vanhemmat olivat suutari Henrik Lindroos ja Hedvig Volain. Hän pääsi ylioppilaaksi Jyväskylän alkeisopistosta ja valmistui 1882 filosofian kandidaatiksi Helsingin yliopistosta. Vuonna 1891 Heino väitteli tohtoriksi Leipzigissä. Heino toimi Jyväskylän lyseon latinan kielen lehtorina 1892–1916.


title: K. Heino

text: Karl Heino oli naimisissa vuodesta 1894 Edla Julia Nyholmin kanssa.


title: K. Heino

text:
Nimellä "K. Heino":
Nimellä Karl Lindroos:


title: Mcnabinpaimenkoira

text: Mcnabinpaimenkoira on yhdysvaltalainen koirarotu.


title: Mcnabinpaimenkoira

text: Rodun ulkonäkö voi vaihdella suuresti. Korvat ovat keskikokoiset ja joko pystyt tai kärjistään taittuneet. Joillain on luonnontöpö ja toisilla pitkä, kapea, lyhytkarvainen häntä. Erityinen piirre on kissamaiset käpälät jotka lisäävät sen ketteryyttä. Säkäkorkeus vaihtelee tavallisesti 37,5-62,5 cm ja paino 13-25 kg välillä, mutta jotkin kookkaat yksilöt painavat jopa 32 kg. Karvapeite on sileä tai lyhyt. Yhteiset juuret bordercollien kanssa aiheuttavat sen että väri on yleensä musta tai punainen valkoisin merkein; valkoinen kuono, valkoinen viiva joka johtaa siitä silmien välin kautta päähän, yleensä valkoinen niska, rintakehä, hännänpää ja yksi tai useampi käpälä. Muut värivaihtoehdot ovat yksivärinen musta tai punainen sekä musta ruskein merkein (black & tan).


title: Mcnabinpaimenkoira

text: Mcnabinpaimenkoira on tottelevainen, suojeleva ja ystävällinen. Se on ahkera työssään, hyvätapainen, hygieeninen ja pieneläimiä kohtaan ystävällinen. Se tulee hyvin toimeen muiden koirien ja vieraiden ihmisten kanssa. Se vaatii laajoja alueita joilla juosta ja on onnellisimmillaan kun sillä on työtä tehtävänään. Sille pitäisi antaa paitsi fyysistä liikuntaa, myös henkistä aivotyötä opettamalla uusia aktiviteetteja ja temppuja sekä antaa sen tutustua uusiin ympäristöihin.


title: Mcnabinpaimenkoira

text: Rotua jalostetaan lähinnä paimennusominaisuuksia silmällä pitäen; se tunnetaan hyvin karjakoirana, mutta voi myös paimentaa muita eläimiä kuten hevosia, lampaita ja laamoja. Se yleensä haukkuu paimentaessaan. Se on vähemmän liikeherkkä ja pakkomielteinen kuin bordercollie, sillä sille jalostettiin enemmän "selkärankaa" kuin jälkimmäiselle. Se voi olla myös erinomainen hirven ja villisian metsästyskoira.


title: Mcnabinpaimenkoira

text: Alexander McNab kehitti rodun Kalifornian Mendocinossa. Hän aloitti 1800-luvun loppupuolella collieista joita hän toi kotimaastaan Skotlannista. Näiden lyhytkarvaisten koirien sanotaan edustaneen joko rotua lyhytkarvainen collie tai "fox collie" joka oli myös bordercollien kantarotu.


title: Alcoutim

text: Alcoutim on kunta Algarven alueella Portugalin eteläosassa, Espanjan rajalla. Kunta kattaa 575,36 km² ja sen alueella on 2 917 asukasta, mikä tekee siitä maan harvaanasutuimman kunnan. Sen hallinnollinen keskus sijaitsee Alcoutimin kylässä, Guadiana-joen rannalla vastapäätä Espanjan rajaa.


title: Alcoutim

text: Pohjoisessa Alcoutimin naapurina on Mértolan kunta, idässä Espanjan Huelvan maakunta, kaakossa Castro Marim, lounaassa Tavira ja lännessä Loulé ja Almodôvar.


title: Alcoutim

text: Kaupungissa sijaitsee historiallinen maurilainen Alcoutimin linna ("Castelo de Alcoutim").


title: Siiteputki

text: Siiteputki on siemenkasvin siitepölyhiukkasesta hedelmöityksessä siitereiän läpi alkiorakkoon kasvava putki. Se tunkeutuu emin luotilta emin sisään ja jatkaa kasvuaan sikiäimeen. Siiteputki sisältää kaksi koirasgameettia, joista toinen liittyy munasoluun ja toinen keskustumaan. Hedelmöityneestä munasolusta (tsygootista) kehittyy uuden kasvin aihe eli diploidinen alkio (embryo) ja keskustumasta kehittyy triploidinen siemenvalkuainen (endospermi), jota kehittyvä alkio käyttää ravinnokseen.


title: Alalehti

text: Alalehti on kasvuverson tai sen haarojen tyviosassa tai maavarressa oleva lehtivihreätön lehti. Se on tavallisesti suomumainen tai tuppimainen ja yleensä pienikokoinen. Alalehden tehtävänä on suojata päätesilmua verson kehityksen alkuvaiheessa. Alalehdet ovat kasvin ensimmäiset varsinaiset lehdet. Ne sijaitsevat alimpana. Silmuja suojaavat silmusuomut ovat yksi alalehtityyppi.


title: Latvominen

text: Latvominen on varsinkin historialliseen karjatalouteen kuuluneessa lehdestyksessä käytetty menettely, jossa puun latva ja oksat ajoittain katkaistiin kerppujen tai pienikokoisen käyttöpuun hankkimiseksi. Kerput olivat lehtipuista tai -pensaista katkottuja lehdeskimppuja, joita syötettiin talvella lampaille ja naudoille. Suomessa latvottiin koivuja vielä 1900-luvun alkupuolella paikoin Ahvenanmaalla, Hämeessä ja Vakka-Suomessa. Keski-Euroopassa latvottiin erityisesti salavia ja poppeleita. Nykyään latvominen on edelleen osa perinnebiotooppina arvokkaiden lehdesniittyjen hoitoa, jota Suomessa tehdään etenkin Saaristomerellä ja Ahvenanmaalla.


title: Turner Layton

text: John Turner Layton Jr. (2. heinäkuuta 1894 – 6. helmikuuta 1978) oli yhdysvaltalainen säveltäjä ja pianisti. Hänen tunnetuimmat kappaleensa ovat sanoittaja Henry Creamerin kanssa kirjoitetut ”After You’ve Gone” (1918) ja ”Way Down Yonder in New Orleans” (1922).


title: Turner Layton

text: Layton esiintyi vaudeville-näytöksissa Henry Creamerin aisaparina kiertäen esiintymässä Yhdysvalloissa ja Euroopassa. Heidän ensimmäinen menestyskappaleensa oli Sophie Tuckerin esittämä ”After You’ve Gone” vuodelta 1918. Vuonna 1921 Gus Van ja Joe Schenck esittivät Laytonin ja Creamerin ”Strut Miss Lizzie” -kappaleen näytelmässä "Ziegfeld Follies of 1921". Erittäin suosittu oli myös vuoden 1922 ”Way Down Yonder in New Orleans”, joka esitettiin musikaalissa "Spice of 1922". Jazzartisti Bix Beiderbecke nauhoitti kappaleen vuonna 1927 ja Fred Astaire ja Ginger Rogers esittivät sen tanssinumerona vuoden 1939 elokuvassa "Tanssin kuningaspari". Layton ja Creamer myös kirjoittivat muutamia Broadway-näytelmiä, jotka kuitenkin vuoden 1922 "Strut Miss Lizzie" -menestystä lukuun ottamatta jäivät lyhytikäisiksi.


title: Turner Layton

text: Vuonna 1924 Layton muutti Lontooseen ja alkoi esiintyä yhdysvaltalaisen laulaja Clarence Johnstonen kanssa. He esiintyivät duona Johnstonen laulaessa ja Laytonin soittaessa pianoa. Laytonista ja Johnstonesta tuli ennen pitkää yksi maan suosituimmista vaudevillekokoonpanoista. 11 vuoden yhteistyönsä aikana heidän levytyksiään myytiin yli 10 miljoonaa kappaletta. He kiersivät esiintymässä Englannissa vuoteen 1935 asti, jolloin Johnstone joutui avioeroskandaalin takia muuttamaan takaisin Yhdysvaltoihin ja Layton ryhtyi sooloesiintyjäksi.


title: Ryhmä 27

text: Ryhmä 27 (esp. "Generación del 27") oli vaikuttava espanjalaisten runoilijoiden seura, joka nousi maan kirjallisuuspiireistä vuosina 1923-1927. Ensimmäinen varsinainen kokoontuminen järjestettiin Sevillassa runoilija Luis de Góngoran kuolinpäivän 300-vuotismuiston kunniaksi. Kirjoittajat ja älymystö kerääntyivät Ateneo de Sevillaan, ja osallistujien joukossa olivat muun muassa Rafael Alberti ja Federico Garcia Lorca. Ryhmä 27 vaikutti mullistavalla tavalla Espanjan sekä espanjankielisten maitten kulttuuriin ja kirjallisuuteen. Esimerkiksi chileläinen Pablo Neruda sai ryhmältä paljon vaikutteita.


title: Ryhmä 27

text: Ryhmä 27:n jäsenten taiteellisessa tuotannossa vaikuttivat taiteellisista tyylisuunnista lähinnä avantgardismi, johon kuuluivat muun muassa ultraismi ja surrealismi. Muita keskeisiä piirteitä olivat perinnetietous, kuvakielen rikas käyttö, vapaa runomitta ja jopa naiivikin spontaanius sekä luonnonläheiset teemat. Näihin yhdisteltiin aimo ripaus vastakkainasettelua ja yhteiskunnallisuutta. Erilaisia marginaali-ilmiöitä saatettiin kuvata runsaasti. Yhtä, selkeää tyylisuuntaa ryhmälle ei kuitenkaan voida määritellä, sillä sen taiteilijat edustivat useita erilaisia aloja ja näkemyksiä.


title: Henry Creamer

text: Henry Creamer (21. kesäkuuta 1897 – 14. lokakuuta 1930) oli yhdysvaltalainen sanoittaja, laulaja ja vaudeville-esiintyjä.


title: Henry Creamer

text: Creamer syntyi Richmondissa, Virginiassa, ja työskenteli newyorkilaisessa musiikkiyhtiössä ennen vaudevilleuraansa. Myöhemmin hän ryhtyi laulajaksi ja tanssijaksi ja kiersi Yhdysvaltoja ja Eurooppaa vaudeville-esityksissä. Hän työskenteli paljon pianisti Turner Laytonin kanssa. Creamer ja Layton kirjoittivat muun muassa kappaleet ”After You’ve Gone” (1918) ja ”Way Down Yonder in New Orleans” (1922) sekä suositun Broadway-näytelmän "Strut Miss Lizzie" (1922). Fred Astaire ja Ginger Rogers esittivät ”Way Down Yonder in New Orleansin” vuoden 1939 elokuvassa "Tanssin kuningaspari". Vuonna 1924 Layton muutti Englantiin. Creamer sanoitti pianisti James P. Johnsonille muun muassa vuoden 1926 kappaleen ”Alabama Stomp” ja Ruth Ettingin vuonna 1930 hitiksi tekemän ”If I Could Be with You”.


title: Syyspäivänhattu

text: Syyspäivänhattu ("Rudbeckia laciniata") on päivänhattujen sukuun kuuluva perenna, jota käytetään koristekasvina. Laji on kotoisin Pohjois-Amerikasta. Se on levinnyt alkuperäisen levinneisyysalueen ulkopuolelle.


title: Syyspäivänhattu

text: Syyspäivänhatulla on pystykasvuiset, jäykät ja haaroittuneet varret. Lehdet ovat päältä kaljuja. Alimmat lehdet ovat syvään pariliuskaisia, ylimmät ehyitä. Kukinto on mykerö, jonka kehräkukat ovat vihertävät ja laitakukat keltaiset. Laitakukat taipuvat vanhemmiten riippuviksi.


title: Syyspäivänhattu

text: Syyspäivänhatusta on jalostettu korkeudeltaan vaihtelevia lajikkeita. Tiheään kerrannaisia ja puolipallomaisia kukintoja tekeviä lajikkeita kutsutaan kultapalloiksi ('Goldball', 'Goldquelle', 'Golden Glow'). Kultapallot ovat korkeakasvuisia (2–2,5 m). Kultapallo on vuoden 2011 maatiaiskasvi.


title: Osmo Pasanen

text: Osmo Aulis Pasanen (s. 12. heinäkuuta 1936) on suomalaisen graafisen suunnittelun pitkäaikainen vaikuttaja ja kouluttaja.


title: Osmo Pasanen

text: Pasanen kävi Taideteollisen oppilaitoksen graafisen linjan 1956–1959. Hän aloitti uransa graafisena suunnittelijana Mainosrengas Oy:ssä 1957–1962 ja siirtyi sitten SEK Oy:n art directoriksi ja luovan osaston johtajaksi vuosiksi 1962–1971, kunnes perusti Airi Hastin ja Seppo Vormalan kanssa mainostoimiston Hast Pasanen Vormala Oy.


title: Osmo Pasanen

text: Pasanen on tehnyt graafista suunnittelua yritysten lisäksi muun muassa Ateneumin, Sara Hildenin sekä Helsingin, Turun ja Tampereen kaupungin taidemuseoille, Helsingin taidehallille, Taidekeskus Retretille ja Taidekeskus Salmelalle, sekä monille kuvataiteilijoille.


title: Osmo Pasanen

text: Osmo Pasanen on toiminut graafisen suunnittelun tuntiopettajana Taideteollisessa keskuskoulussa vuosina 1968–1971 ja Taideteollisessa korkeakoulussa 1972–1988. Kuvallisen viestinnän, graafisen suunnittelun ja visualisoinnin tuntiopettajana sekä kurssisuunnittelijana hän toimi Markkinointi-instituutissa vuodesta1981 ja graafisen suunnittelun tuntiopettajana MG-koulussa vuodesta 1968. Opetushallituksen kuvallisen ilmaisun toimikunnan puheenjohtajana Pasanen toimi vuosina 2001–2007 ja visuaalisen suunnittelun ammattitutkinnon tutkintotoimikunnan jäsenenä 2001–2010.


title: Osmo Pasanen

text: Osmo Pasanen on voittanut useita palkintoja Vuoden parhaat julisteet -kilpailuissa 1966 alkaen sekä lukuisia kulta- ja hopeajyviä Kultajyvä-ilmoituskilpailussa. Pasanen sai vuonna 1993 Graafiset muotoilijat ry:n myöntämän Björn Landström -palkinnon graafisen suunnittelun tason edistämisestä Suomessa. Hän on menestynyt myös kansainvälisissä graafisen suunnittelun kilpailuissa kuten Rizzolin Kultainen painokone ja New Yorkin kansainvälinen filmi- ja televisiofestivaali. Vuoden huiput -kilpailussa Pasanen sai graafisen suunnittelun kultahuipun 1991. Vuonna 1970 hän sai Ulkomainos Oy:n myöntämän apurahan suomalaisen julistetaiteen edistämiseksi. Valtion taideteollisuuspalkinnon Pasanen sai 1985.


title: Osmo Pasanen

text: Osmo Pasanen on toiminut tuomariston jäsenenä muun muassa Lahden kansainvälisessä julistebiennalessa 1977, Vuoden parhaat julisteet -kilpailussa 1970 ja 1990, Kansallispankin liikemerkkikilpailussa sekä 46. Teatteripäivien julistekilpailussa 1973.


title: Osmo Pasanen

text: Pasanen on osallistunut julisteillaan suomalaisen käyttögrafiikan yhteisnäyttelyihin Pariisin Musée de la Publicitéssä 2008 ja Varsovan julistebiennalessa. Hänen töitään on julkaistu graafisen suunnittelun kansainvälisissä ammattijulkaisuissa kuten Graphis, Novum ja Modern Publicity.


title: Ron Chapman

text: Ron Chapman on yhdysvaltalainen radiotoimittaja, joka toimi Texasissa Dallasin ja Fort Worthin alueen radioasemilla 1950-luvulta alkaen. Hän jäi eläkkeelle vuonna 2005, mutta palasi takaisin radioon 2008 terveysongelmista kärsineen Paul Harveyn korvaajaksi. Hän jättäytyi uudelleen pois radiotyöstä vuotta myöhemmin Harveyn kuoltua. Chapman valittiin vuonna 2010 National Association of Broadcasters Hall of Fameen.


title: The Powerless Rise

text: The Powerless Rise on metalcore-yhtye As I Lay Dyingin viides studioalbumi. Metal Blade Records julkaisi albumin 7. toukokuuta 2010 Euroopassa ja 11. toukokuuta Yhdysvalloissa. Julkaisuajankohtana albumi pääsi albumimyynnillään Billboardin Top 200 -listalla sijalle 10, ja myyntilukumäärä oli 38 000. Singleinä julkaistiin kappaleet "Parallels", "Anodyne Sea" ja "Beyond Our Suffering".


title: The Powerless Rise

text: As I Lay Dying alkoi kirjoittaa kappaleita "The Powerless Risea" varten vuoden 2009 puolivälissä oltuaan kaksi vuotta kiertueella edellisen albumin "An Ocean Between Us" julkaisun jälkeen. Syyskuun lopussa yhtyeellä oli valmiina "noin 6-7" kappaletta ja aikoi mennä studioon 17. lokakuuta 2009, jolloin jatkaisivat kappaleiden kirjoittamista. Aiemmilla albumeilla As I Lay Dying oli kirjoittanut kappaleet vain muutamassa kuukaudessa. "An Ocean Between Usin" ja "The Powerless Risen" kolmen vuoden julkaisuväli oli suurin yhtyeen uralla. Laulaja Tim Lambesis sanoi, että kun muiden yhtyeiden "on pakko kiirehtiä pukatakseen ulos huonon levyn, jotta voivat alkaa tehdä kiertueita ja maksaa laskunsa," As I Lay Dying työskenteli hartaasti "tehdäksemme levyn, jota kelpaa kuunnella (toivottavasti), ja alkaa tehdä kiertueita, kun olemme valmiita."


title: The Powerless Rise

text: "The Powerless Risen" tuotti Killswitch Engage kitaristi Adam Dutkiewicz ja Daniel Castelman, ja albumin miksasi Colin Richardson ja Martyn Ford. Adam Dutkiewicz tuotti myös edellisen As I Lay Dying -albumin "An Ocean Between Us". Kitaristi Phil Sgrosson mukaan Dutkiewicz valittiin kymmenestä tuottajaehdokkaasta, koska "huomasimme, että Adam ymmärsi soundiamme parhaiten." Castelman ja Richardson toimivat myös ääni-insinööreinä "An Ocean Between Usilla".


title: The Powerless Rise

text: Albumi julkaistiin 7. toukokuuta 2010 Euroopassa ja 11. toukokuuta Yhdysvalloissa. Vastaanotto oli yleisesti myönteinen, ja eräs arvostelija kirjoitti, että "metalcoren ja As I Lay Dyingin ihailijat tulevat olemaan enemmän kuin tyytyväisiä "The Powerless Riseen", sillä yhtyeen asteittainen kehittyminen ja tasainen laatu tekevät tästä sen parhaimman albumin." Albumi meni sijalle 10 Billboard 200 -listalla.. Metacritic-sivustolla albumin saaman vastaanoton tilana on "universal acclaim" (yleisesti kriitikoiden ylistämä) arvioiden keskiarvolla 81 pistettä sadasta.iTunes bonus track


title: The Originals (yhtye)

text: The Originals oli yhdysvaltalainen R&B-Soul -yhtye, joka perustettiin 1966. Heidän tunnetuimpia kappaleitaan olivat "Baby I'm For Real", "The Bells" sekä discohitti "Down to Love Town".


title: The Originals (yhtye)

text: Ty Hunterin kuoleman jälkeen 1981 yhtye lopetti musiikinteon ja lopetti toimintansa vuonna 1982.


title: The Originals (yhtye)

text: Freddie Gormanin kuoleman jälkeen hänen poikansa, Dillon Gorman kasasi yhtyeen uudestaan vuonna 2006. Uuteen yhtyeeseen liittyivät alkuperäisestä tuttu Hank Dixon, Hank Dixonin tytär Terrie Dixon sekä Gene Chandlerin poika Defrantz Forrest


title: Clementine Ford

text: Clementine Ford (s. 29. kesäkuuta 1979) on yhdysvaltalainen näyttelijä. Hän on esittänyt Molly Krollia draamasarjassa "L-koodi" ja MacKenzie Browningia saippuasarjassa "Tunteita ja tuoksuja".


title: Clementine Ford

text: Clementine Ford sai ensimmäisen roolinsa vuonna 1998 televisiosarjasta "Cybill", jossa hänen äitinsä Cybill Shepherd esitti pääosaa. Ford esiintyi sarjassa kahdessa jaksossa. Tämän jälkeen hänellä oli sivurooleja muun muassa elokuvissa "American Pie", "Neitsytjahti" ja "Anna palaa!"


title: Clementine Ford

text: Ford näytteli Molly Krollia sarjassa "L-koodi" vuosina 2007–2009. Cybill Shepherd esitti sarjassa Fordin roolihahmon äitiä Phyllis Krollia. Ford esitti Mackenzie Browningia saippuasarjassa "Tunteita ja tuoksuja" vuosina 2009–2010. Vuonna 2012 hän esiintyi sisarensa Ariel Shepherd Oppenheimin kirjoittamassa näytelmässä "Phantoms Go Down" Los Angelesissa.


title: Clementine Ford

text: Clementine Ford on yökerhoyrittäjä David Fordin ja näyttelijä Cybill Shepherdin tytär. Hänellä on sisarpuoli Molly ”Ariel” Shepherd Oppenheim ja velipuoli Cyrus ”Zack” Shepherd Oppenheim äitinsä myöhemmästä avioliitosta Bruce Oppenheimin kanssa.


title: Clementine Ford

text: Ford oli naimisissa näyttelijä Chad Todhunterin kanssa vuosina 2000–2004. Hän on seurustellut laulaja-lauluntekijä Linda Perryn kanssa. Hän on sanonut, ettei halua määritellä seksuaalista suuntautumistaan. Ford kihlautui näyttelijä Cyrus Wilcoxin kanssa vuonna 2012. Pari meni naimisiin keväällä 2013.


title: Original

text: Original voi tarkoittaa seuraavia asioita:Musiikissa:


title: Originals (The Flexatonesin albumi)

text: Originals on suomalaisen hip hop-yhtye The Flexatonesin esikoisalbumi, jonka julkaisi 2. toukokuuta 2007 Fat Belt Records. Albumi on reggaehenkinen ja siinä on otettu vaikutteita jazzista, funkista ja soulista.


title: Luettelo muslimienemmistöisistä valtioista

text: Tämän on luettelo valtioista, joissa enemmistö väestöstä on islaminuskoisia. Listalla ei ole Palestiinaa, Pohjois-Kyproksen turkkilaista tasavaltaa sekä Saharan demokraattista arabitasavaltaa.


title: Kalvarijan kunta

text: Kalvarijan kunta () on yksi Liettuan kuudestakymmenestä kunnasta, joka sijaitsee maan lounaisosassa Marijampolėn läänissä. Vuonna 2008 kunnan väkiluku oli 13 407 asukasta (7,4 % läänin väkiluvusta). Kunta rajoittuu etelässä Puolaan. Maastoltaan Kalvarijan kunta on hyvin kukkulaista.


title: Kalvarijan kunta

text: Kunnan hallinnollisena keskuksena toimii Kalvarijan kaupunki.


title: Miesten 50 metrin pistooli ammunnan maailmanmestaruuskilpailuissa 2010

text: Miesten 50 metrin pistooli maailmanmestaruudesta ammuttiin 31. heinäkuuta-1. elokuuta välisenä aikana vuonna 2010. Henkilökohtaisen kilpailun voitti Japanin Tomoyuki Matsuda tuloksella 669,7 (572+97,7) ja joukkuekilpailun Etelä-Korea tuloksella 1686.


text: Ennen MM-kilpailuiden alkua voimassa olleet maailmanennätykset:


text: Joukkuekilpailun tulokset määräytyivät karsinnan tulosten perusteella.


title: Gong Runbo

text: Gong Runbo () oli sarjamurhaaja, joka murhasi kuusi lasta Heilongjiangin maakunnassa Kiinassa tehtyään heille seksuaalista väkivaltaa. Uhrit olivat 9–16-vuotiaita. Gong vei surmaamansa lapset kadulta ja Internet-kahvilasta vuokra-asunnolleen Jiamusissa maaliskuun 2005 ja helmikuun 2006 välisenä aikana; lisäksi hän hyväksikäytti viittä muuta 12–13-vuotiasta.


title: Gong Runbo

text: Gong joutui pidätetyksi 28. helmikuuta. Kiinnisaamiseen johti hänen asunnostaan paenneen pojan poliisille tekemä ilmoitus. Gong tavoitettiin nettikahvilasta, ja hänen kotoaan löydettiin mätäneviä ruumiita sekä lasten vaatteita. Hän myönsi syyllisyytensä ja sai kuolemantuomion. 33-vuotias Gong teloitettiin 31. joulukuuta 2006.


title: Gong Runbo

text: Gong oli jo ennen murhia syyllistynyt raiskaukseen ja istunut vankeudessa kahdeksan vuotta lokakuusta 1996 alkaen.


title: Jean-de-Dieu Soult

text: Nicolas Jean-de-Dieu Soult, Dalmatian ensimmäinen herttua, (29. maaliskuuta 1769 – 26. marraskuuta 1851) Napoleonin marsalkka, tunnettiin nimellä "Rautakäsi". Hän oli ranskalainen poliittinen vaikuttaja ja kenraali, joka nimitettiin keisarikunnan marsalkaksi 1804. Hän on yksi niistä kuudesta upseerista jotka ovat saaneet "Maréchal général des camps et armées du roi" eli Ranskan marsalkkakenraalin arvon. Hän myös toimi Ranskan pääministerinä kolme kertaa.


title: Jean-de-Dieu Soult

text: Soult syntyi Saint-Arnans-la-Bastiden kylässä lähellä Casternin kaupunkia. Hänen isänsä Jean Soult oli maaseutunotaari, ja hänen äitinsä oli Brigitte de Grenier. Isovanhemmat isän puolelta olivat isoisä Jean Soult ja isoäiti Jeanne de Calvet. Isovanhemmat äidin puolelta olivat isoisä Pierre François de Grenier de Lapierre ja isoäiti Marie de Robert. Soult oli hyvin koulutettu, ja hän oli tarpeeksi älykäs ja potentiaalinen lakimieheksi. Isänsä kuoleman vuoksi hän joutui kuitenkin etsimään onneaan, ja hän värväytyi sotamieheksi Ranskan jalkaväkeen 1785.


title: Jean-de-Dieu Soult

text: Soult meni naimisiin Jeanne Louise Elisabeth Bergin kanssa 26. helmikuuta 1796, ja he saivat kolme lasta: Napoléon, Hortense ja Caroline.


title: Jean-de-Dieu Soult

text:
Soultin pitkä koulutus takasi hänelle hyvät mahdollisuudet armeijassa, ja kuuden vuoden palveluksen jälkeen hänet ylennettiin kersantiksi. Heinäkuussa 1791 hänestä tuli Bas-Rhinin ensimmäisen vapaaehtoiskomppanian kouluttaja. Hän palveli komppaniassaan vuoteen 1792 asti. Vuonna 1794 hän oli adjutantti-kenraali (chef de brigaden arvolla). Flerusin taistelun (1794) jälkeen hän sai prikaatinkenraalin arvon palkkioksi.
Seuraavan viiden vuoden ajan hän oli työllistetty Saksassa kenraalien Jourdan, Moreaun, Klebér ja Lefebvren komennossa. Hän tuotti taas kunniaa perheelleen osallistumalla Masséna suureen Sveitsin sotaretkeen ja erityisesti Zürichin toiseen taisteluun, jossa Masséna voitti venäläisen kenraali Alexander Korsakovin ja sveitsiläissyntyisen itävaltalaisen paroni ja sotamarsalkka Friedrich von Hotzen (joka kuolikin aikaisin päivällä taistelussa). Taisteluun osallistuivat myös kenraalit, myöhemmin marsalkat Mortier ja Oudinot. Soult jäi kuitenkin monien onnistuneiden liikkeiden jälkeen vangiksi 13. huhtikuuta 1800 Monte Grettoon.


title: Jean-de-Dieu Soult

text: Marengon taistelun voiton jälkeen hänet vapautettiin ja määrättiin komentamaan Napolin kuningaskunnan eteläosien joukkoja. Kun Napoleonista oli tullut elinikäinen konsuli, tuli Soultista vuonna 1802 yksi neljästä konsulikaartin kenraalista. Toukokuussa 1804 hänestä tehtiin yksi ensimmäisistä Ranskan marsalkoista. Hän muun muassa komensi eteneviä joukkoja Ulmin taistelussa (20. lokakuuta 1805) ja johti Austerlitzin taistelussa (2. joulukuuta 1805) hyökkäystä liittoutuneiden keskustaan (minkä ansiosta taistelu voitettiin, joskin päätökset teki Napoleon). Soultilla oli suuri merkitys Grand Arméen suurissa taisteluissa, erityisesti Jenan taistelussa (14. lokakuuta 1806), mutta hän ei voinut osallistua Friedlandin taisteluun (14. kesäkuuta 1807), koska oli marssimassa Königsbergiin, Itä-Preussiin. Kun Tilsitin rauha oli solmittu (9. heinäkuuta 1807), Soult palasi Ranskaan, jossa Napoleon nimitti hänet Dalmatian herttuaksi (1808). Soult oli kuitenkin harmistunut nimityksestä, koska hän olisi halunnut Austerlizin herttuan arvon, mutta ei saanut sitä, koska sen oli ottanut itse Napoleon.


title: Jean-de-Dieu Soult

text: Nyt Soult komensi Grande Arméen toista armeijakuntaa, jonka Napoleon halusi valloittavan Pyreneiden niemimaan. Napoleon aloitti Pyreneiden niemimaan sodan (joka oli alkanut jo 1807 Napoleonin miehittäessä Portugalia, mutta Espanjassa sota syttyi vasta 1808). Voitettuaan Gamonalin taistelun hän taisteli Corunnan taistelussa (16. tammikuuta 1809) sir John Moorea vastaan. Moore sai taistelussa surmansa, ja hän hävisi taistelun, mutta Soultin joukot palasivat kiivaimman taistelun jälkeen vanhoille paikoilleen, jolloin brittiarmeija pääsi pakenemaan Espanjasta.


title: Jean-de-Dieu Soult

text: Soult jäi Espanjaan neljäksi vuodeksi. Vielä vuonna 1809 hän marssi Portugaliin, ja Porton taistelun (28. maaliskuuta) jälkeen, jossa Soult voitti portugalilaisen kenraali Parreirasin, hän miehitti lähellä olevan Oporton kaupungin, jonne hän kuitenkin jäi eristyksiin kenraali Silveiran onnistuneiden taktiikoiden takia. Tällöin hän halusi päästä Portugalin valtaistuimelle, ja hän uskoikin olevansa siihen oikeutettu ja paras ehdokas. Kykenemättä etenemään minnekään britit ajoivat Soultin pois Oportosta (britit olivat rantautuneet Portugaliin 22. huhtikuuta), Porton toisen taistelun (12. toukokuuta 1809) jälkeen, ja siellä hänet voitti Arthur Wellesley, josta myöhemmin tuli Wellingtonin herttua. Ankaran tappion jälkeen Soult tekee tuskaisan, lähes katastrofaalisen vetäytymisen vuorten yli Beresfordin ja Silveiran armeijoiden painostuksesta.


title: Jean-de-Dieu Soult

text: Sitten Wellesley lähti pois Portugalista, yhdisti armeijansa espanjalaisen kenraali la Cuestan armijaan, ja lähti ranskalaisten perään. Ranskalaiset ovat kuitenkin saaneet lisäjoukkoja Napoleonin veljeltä Joseph Bonapartelta, jonka Napoleon oli nimittänyt Espanjan kuninkaaksi. Armeijat kohtasivat Talaverassa, ja aluksi taistelussa olivat Ranskan marsalkka Victor ja englantilais-espanjalainen armeija jota komensi Wellesley. Taistelun alussa vaikutti, että ranskalaiset auttamatta häviäisivät taistelun, mutta kun Joseph I (Napoleonin veli) saapui lisäjoukkoineen, muuttui taistelu, mutta ei tarpeeksi, sillä Wellesley oli yhä niskan päällä, mutta sitten Soultin joukot ilmestyivät pohjoisesta, Wellesleyllä oli yhä paljon enemmän joukkoja, vaan ranskalaiset olivat taktisesti voittaneet taistelun. Joskin britit saivat strategisen voiton, sillä britit pääsivät vetäytymään kohti Portugalia, jossa olisi lisää brittiarmeijoita. Taktisesti taistelu oli loistava ranskalaisille koska briteillä oli sotilaita 55 634, Ranskalla 46 138.


title: Jean-de-Dieu Soult

text: Nyt ranskalaiset yhdistivät voimansa ja hyökkäsivät Soultin johdolla Portugaliin, jossa ranskalaiset saivat Oceanan taistelussa (19. marraskuuta 1809) suuren voiton. Vuonna 1810, Napoleonin ollessa valtansa huipulla, Soult saapui Andalusiaan, missä hän käänsi selkänsä Sevillelle, jotta voisi vallata Cádizin, mutta piiritys epäonnistui, ja taistelua pidetäänkin yleisesti erittäin epäonnistuneena. Vuonna 1811 hän marssitti joukkonsa Extremaduraaa vallatakseen Badajozin. Mutta apuun saapui englantilais-espanjalainen armeija, joka täpärästi voitti Soultin Albueran taistelussa (16. toukokuuta 1811), joka on tunnettu verisenä. Vuonna 1812 Wellesleyn suuren Salamancan taistelun jälkeen oli Soultin velvollisuus vetäytyä Andalusiaan, jossa hänen oli määrä lyödä Wellesley. Hän epäonnistui ja Wellesley pääsi karkuun, muita marsalkoita olisi tarvittu, mutta koska Soult oli riidoissa kaikkien marsalkoiden kanssa hän ei halunnut pyytää apua.


title: Jean-de-Dieu Soult

text: Kun Soult sitten siirrettiin Saksaan 1813 IV armeijakunnan johtoon, hän siirsi ne välittömästi Etelä-Ranskaan ja sieltä Espanjaan korjatakseen vahingot, joita Wellesleyn suuri Vitorian taistelu oli aiheuttanut. Hän toteutti uutta taktiikkaa, vetäytyi jatkuvasti Wellingtonin tieltä, kunnes hän Toulousen taistelussa karkotti Wellesleyn Ranskasta.


title: Jean-de-Dieu Soult

text: Soult ei yleisestikkään ollut Napoleonille uskollinen, sillä kun Napoleon ensimmäisen kerran (1814) karkotettiin Leipzigin taistelun jälkeen Elballe, oli Soult sanonut Ludwig XVIII:lle olevansa rojalisti, mutta kun Napoleon palasi Ranskaan satapäiväisen keisarikunnan ajaksi, Soult tunnustautui Napoleonille "todelliseksi bonapartistiksi". Kun Napoleon toisen kerran karkotettiin (1815), tällä kertaa pysyvästi, karkotettiin Soultkin, vaan ei kovin pitkäksi aikaa, sillä Ludvig XVIII kutsui Soultin takaisin vuonna 1819. Vuonna 1830 hän ryhtyi Ludvig Filip I:n palvelukseen, ja hän toimi sotaministerinä vuodesta 1830 vuoteen 1834 sekä pääministerinä 1832–1834. Hän osallistui kuningatar Viktorian kruunajaisiin vuonna 1838, ja tilaisuudessa hänen vanha vihollisensa Wellesley tarttui tätä kädellä olkapäähän ja sanoi: "Viimeinkin sain sinut kiinni". Sitten hän toimi taas pääministerinä 1839–1840, ja taas vuosina 1840–1847 hän oli yhä pääministerinä sekä uudelleen sotaministerinä 1840–1844. Kun Ludvig Filip I syöstiin vallasta, tasavallan hyväksi hän julisti itsensä tasavallan kannattajaksi. Hän kuoli linnassaan Soultbergissä, lähellä synnyinkotiaan.


title: Jean-de-Dieu Soult

text: Napoleonin tunnetun Waterloon häviön osasyynä oli Soultin katastrofaalinen nimitys sotaministeriksi, koska Soult oli riidoissa kaikkien marsalkoiden kanssa, ei armeijajärjestelmä toiminut.


title: Šakiain kunnallispiiri

text: Šakiain kunnallispiiri () on yksi Liettuan kuudestakymmenestä kunnallispiiristä, joka sijaitsee maan lounaisosassa Marijampolėn läänissä. Vuonna 2008 kunnan väkiluku oli 36 364 asukasta (20,1 % läänin väkiluvusta). Lounaassa kunnallispiiri rajoittuu Kaliningradin alueeseen.


title: Kari Kangasaho

text: Kari Kangasaho (s. 10. kesäkuuta 1957 Lahti) on suomalainen jalkapallovalmentaja.


title: Kari Kangasaho

text: Kauden 1996 Kangasaho toimi FC Kuusysin valmentajana. Hän toimi valmentajaurallaan myös FC Mikkelin, FC Kuusankosken ja Lahden Reippaan päävalmentajana. Vuonna 2002 Kangasaho siirtyi Kuusysin juniorivalmentajaksi ja valmensi seuran A-nuoret Suomen-mestareiksi. Vuonna 2006 Kangasaho siirtyi FC City Starsin päävalmentajaksi, mutta sai potkut kaksi vuotta myöhemmin.


title: Kari Kangasaho

text: Pelaajaurallaan Kangasaho edusti muun muassa Kuusysiä 1. divisioonassa 1975–1977 ja 1980–1981.


title: Mestarisoundi – Soundcheck 2007

text: Mestarisoundi – Soundcheck 2007 on Chyden vetämän radio-ohjelman "Mestarisoundi" sekä Monsp Recordsin kasaama kokoelmalevy, joka julkaistiin keväällä 2007. Levyllä on suomenkielisiä ja englanninkielisiä kappaleita suomalaisilta hip hop artisteilta ympäri Suomea.


title: Raskas pelastusyksikkö

text:
Raskas pelastusyksikkö on paloauto. Raskaassa pelastusyksikössä ei yleensä ole vesisäiliötä eikä letkukalustoa. Sen miehistötila vaihtelee 1+1:n ja 1+5:n välillä. Siinä on muuten melko sama kalusto kuin pelastusyksikössä. Yksikössä on yleensä kattavampi raivauskalusto kuin pelastusyksikössä tai yksikkö voi olla varusteltu esimerkiksi erityisesti tieliikenneonnettomuuksien pelastustoimintaa varten. Raskaan pelastusyksikön muita nimityksiä ovat muun muassa pioneeriauto, pioneeri, raivausauto ja raivuri.
Raskaan pelastusyksikön toiminnallinen tunnus on 5. Esimerkiksi RHE205: Pelastus (Rescue) Helsinki, 20-asema, raskas pelastusyksikkö. Nykyään 55 on pelastussukellusyksikön toiminnallinen tunnus. Esimerkiksi RKY1055: Pelastus Kymenlaakso, 10-asema ja pelastussukellusyksikkö.


title: Joel Aguilar

text: Joel Antonio Aguilar Chicas (2. heinäkuuta 1975, San Salvador, El Salvador) on elsalvadorilainen jalkapallotuomari. Ammatiltaan hän on professori. Hän on toiminut kansainvälisenä tuomarina vuodesta 2001. Hän on tuominnut mm. nuorten MM-kilpailuissa, CONCACAF Champions Leaguessa sekä aikuisten maailmanmestaruuskilpailujen karsinnoissa.


title: Lääkintäesimies

text: Lääkintäesimies on ensihoidon kenttäjohtaja ja hoitotason sairaankuljettaja, joka liikkuu omalla yksiköllään. Lääkintäesimiehen tehtäviin kuuluvat monipotilas- ja suuronnettomuustilanteiden ensihoidon operatiivinen johtaminen, perustason ensihoitoyksiköiden tukeminen ja ensihoitovalmiuden ylläpitäminen. Tutkintovaatimuksena on yleensä terveydenhuollon AMK-tutkinto, useamman vuoden työkokemus ensihoidosta ja jokin esimies- tai johtamiskoulutus.


title: Lääkintäesimies

text: Lääkintäesimiehen operatiivinen tunnus on "n"1, esim. E HE 11 (Helsinki 11). Lääkintäesimiehiä on muun muassa Helsingissä, Espoossa, Vantaalla, Turussa, Tampereella, Lahdessa, Jyväskylässä, Hyvinkäällä, Hämeenlinnassa, Joensuussa, Kuopiossa, Kouvolassa, Porissa, Savonlinnassa, Loimaalla, Imatralla, Lappeenrannassa ja Mikkelissä.


title: Knocking at Your Back Door

text: Knocking at Your Back Door on hard rock/heavy metal yhtye Deep Purplen kappale vuodelta 1984. Se julkaistiin albumilla "Perfect Strangers" 1984 sekä singlenä 1985.


title: Vilkaviškisin kunnallispiiri

text: Vilkaviškisin kunnallispiiri () on yksi Liettuan kuudestakymmenestä kunnallispiiristä, joka sijaitsee Marijampolėn läänissä. Vuonna 2008 kunnan väkiluku oli 47 978.


title: Prima Donna (kappale)

text: Prima Donna on Uriah Heep -yhtyeen kappale sekä single vuodelta 1975. Se julkaistiin albumilla "Return to Fantasy". Kappaleen kirjoittajaksi on merkitty kaikki yhtyeen tuolloiset jäsenet, paitsi basisti John Wetton. ”Prima Donna” on Uriah Heepille erikoinen siitä syystä, että siinä kuullaan saksofonia.


title: Prima Donna (kappale)

text: Singlen b-puoli oli kosketinsoittaja-kitaristi Ken Hensleyn tekemä kappale ”Shout It Out”, joka ei kuulu yhtyeen millekään studioalbumille. Se on kuitenkin sisältynyt bonuskappaleena "Return to Fantasyn" myöhemmille CD-versioille.


title: Prima Donna (kappale)

text:
A-puoli
B-puoli


title: Englanninpesukarhukoira

text: Englanninpesukarhukoira ("English Coonhound") on nimestään huolimatta amerikkalainen koirarotu, joka tunnetaan toisinaan "punatäplikkäänä pesukarhukoirana" ("Redtick Coonhound"). Yleensä sitä kasvatetaan kotimaansa eteläosissa.


title: Englanninpesukarhukoira

text: Englanninpesukarhukoira kuuluu amerikkalaiseen "coonhound"-tyyppiin.


title: Englanninpesukarhukoira

text: Toisin kuin muilla coonhoundeilla eli pesukarhukoirilla, tällä rodulla sallitaan vaihteleva väritys. Se voi olla punatäplikäs, sinitäplikäs, kolmivärinen tai kolmivärinen täplikäs. Punaiset merkit ovat kuitenkin dominoivat ja sen vuoksi "redtick" on sille yleinen nimitys. Värivariaatiot ovat yleisiä jopa saman pentueen yksilöiden välillä, mikä osoittaa populaation geneettisen perimän olevan monipuolinen.


title: Englanninpesukarhukoira

text: Englanninpesukarhukoira on vahvatahtoinen, ellei jopa omapäinen ja vaatii enemmän kärsivällisyyttä koulutuksessa kuin toiset rodut. Nuorena se on normaalisti äärimmäisen aktiivinen, leikkisä ja huomionhakuinen ja kaipaa paljon liikuntaa. Se asettuu herkeämättömästi joka paikkaan eikä se siksi sovi ihmisille jotka eivät halua koiria sohvilleen ja sänkyihinsä. Jotkut uskovat että värin sallitun vaihtelevuuden vuoksi kasvattajat ovat kyenneet keskittymään paremmin älykkyyden ja metsästysominaisuuksien kaltaisten piirteiden jalostamiseen. Kuten kaikki pesukarhukoirat, myös tämä rotu on yleensä hyväluonteinen ja erittäin sosiaalinen. Vauhkoontuneisuus ja aggressiivisuus luokitellaan "United Kennel Club":n rotumääritelmän mukaan virheiksi.


title: Englanninpesukarhukoira

text: Englanninpesukarhukoirasta saa erinomaisen perhekoiran koska se on jalostettu metsästyskäyttöön miellyttävää, muiden kanssa toimeen tulevaa luonnetta ajueessa edellyttäen. Se on myös sopiva vahtikoira koska se on äärimmäisen äänekäs: melodisista pitkittyneistä ulvauksista aina lyhyisiin, räjähdysmäisiin haukkuihin.


title: Englanninpesukarhukoira

text: Rotu on kotoisin Kaakkois-USA:sta, jossa se kehitettiin amerikankettukoirasta, englanninkettukoirasta, eurooppalaisista metsästyskoirista ja paikallisista alkuperäiskoirista jotka jäljestivät ja ajoivat puuhun erilaisia eläimiä. Se luokiteltiin alun perin "englantilaiseksi kettu- ja pesukarhukoiraksi" ennen kuin kuusi pesukarhukoiraa eriteltiin omaksi ryhmäkseen. United Kennel Club erotteli 1940-luvulla sinisen pesukarhukoiran ja walkerinpesukarhukoiran toisistaan, mitä seurasi myös englanninpesukarhukoiran luokittelu.


title: Englanninpesukarhukoira

text: Rotua käytetään usein jäljestykseen ja eläinten puuhun ajamiseen, erityisesti pesukarhun. Se myös osallistuu kilpailuihin jotka tunnetaan "yömetsästyksenä", joista suurimmat ovat "English Days" ja "Southern English Days". Molemmissa on myös näyttelykilpailuja ja vesikokeita.


title: Sandberg

text: Sandberg on muun muassa seuraavien henkilöiden sukunimi:


title: Gerry Weber Open

text: Gerry Weber Open on Saksan Nordrhein-Westfalenin Hallessa järjestettävä miesten tennisturnaus. Vuodesta 1993 lähtien kesäkuussa järjestetty turnaus pelataan ulkona ruohokentillä ja se on kokoluokaltaan ATP World Tour 500 -turnaus.


title: Kari Rosenberg

text:
Kari Rosenberg (s. 20. joulukuuta 1967 Forssa) on suomalainen entinen jääkiekkomaalivahti. Hän edusti SM-liigaurallaan TPS:ää, Ässiä ja HPK:ta.
Rosenberg oli Forssan Palloseuran kasvatti. Hän pelasi jo 15-vuotiaana ensimmäiset I-divisioonaottelunsa kaudella 1983–1984, jolloin Rosenberg torjui kolmessa ottelussa. Kaudella 1984–1985 hän torjui 14 ottelussa ja siirtyi seuraavaksi kaudeksi Turun Palloseuran A-nuoriin. Rosenberg pelasi kaudella 1986–1987 kolme ottelua TPS:n SM-liigajoukkueessa. Hän nousi joukkueen ykkösmaalivahdiksi kaudella 1987–1988.


title: Kari Rosenberg

text: Kaudeksi 1988–1989 Rosenberg siirtyi Ässien maalinsuulle. Hän pelasi kauden aikana 21 ottelua, mutta jäi niukasti kakkosmaalivahdiksi Antti Eskeliselle, joka torjui 29 ottelussa. Ässien kausi päättyi putoamiseen I-divisioonaan keväällä 1989. Rosenberg oli kaudella 1989–1990 Ässien ykkösmaalivahti ja hän torjui kauden aikana kaksi nollapeliä. Hänet valittiin I-divisioonan toiseen tähdistökentälliseen. Keväällä 1990 Ässät nousivat takaisin SM-liigaan. Rosenberg toimi kauden 1990–1991 Ässien ykkösmaalivahtina, mutta hän putosi kakkosmaalivahdiksi kaudella 1991–1992, kun Kari Takko palasi NHL-reissultaan Ässien ykkösmaalivahdiksi. Rosenberg aloitti kauden 1992–1993 I-divisioonassa toimien Kalajoen Junkkareiden ykkösmaalivahtina. Hän kuitenkin palasi kesken kauden Ässien kakkosmaalivahdiksi.


title: Kari Rosenberg

text: Rosenberg pelasi vuodet 1993–1996 HPK:ssa. Hän pelasi lähinnä joukkueen ykkösmaalivahtina ja kaudella 1993–1994 Rosenberg torjui kaikissa pukemissaan 40 ottelussaan. Hänen kahdella ensimmäisellä kaudellaan HPK ei noussut pudotuspeleihin ja Rosenbergin kolmannella kaudella 1995–1996 Mika Pietilä nousi hänen ohitseen joukkueen ykkösmaalivahdiksi. HPK tuli keväällä 1996 neljänneksi hävitessään pronssiottelussa Rauman Lukolle 2-1. Rosenberg sai torjua kahdessa playoff-ottelussa. Vuodet 1996–1998 hän torjui ESC Moskitos Essenin riveissä, Saksan toiseksi korkeimmalla sarjatasolla 2. Bundesligassa. Rosenberg palasi kaudeksi 1998–1999 HPK:hon, jossa hän toimi kakkosmaalivahtina Pasi Nurmiselle. Rosenberg kuitenkin palasi loppukaudesta Saksaan ja siirtyi torjumaan DEL-joukkue Berlin Capitalsiin. Hänen ammattilaisuransa päättyi kevääseen 1999.


title: Kari Rosenberg

text: Ammattilaisuransa jälkeen Rosenberg siirtyi kaudeksi 1999–2000 III-divisioonajoukkue Someron Pallon maalinsuulle. Hän torjui joukkueen II-divisioonaan keväällä 2000. Rosenberg on sittemmin pelannut vielä maalivahtina ja kuulunut joukkueen valmennustiimiin.


title: Kari Rosenberg

text: Rosenberg voitti alle 20-vuotiaiden maailmanmestaruuden vuonna 1987. Hän toimi kakkosmaalivahtina Markus Kettererille, mutta pääsi itse pelaamaan neljässä ottelussa.


title: Ilpo Talvio

text: Ilpo Talvio (s. 15. syyskuuta 1961 Lahti) on entinen suomalainen jalkapalloilija.


title: Ilpo Talvio

text: Vasenpana laitapuolustajana ja keskikenttäpelaajana pelannut Talvio edusti urallaan Lahden Reipasta 1978–1981, FC Kuusysiä 1982–1984 ja Tampereen Ilvestä 1985–1991. Hän voitti Kuusysissä Suomen mestaruuden 1982 ja 1984 sekä Suomen Cupin Kuusysissä 1983 ja Ilveksessä 1990.Lisäksi hän voitti SM-hopeaa Ilveksessä 1985. Kaikkiaan Talvio pelasi 12 kauden aikana 230 pääsarjatason ottelua, joissa hän teki 15 maalia.


title: Ilpo Talvio

text: Talvio pelasi maajoukkueessa kaksi maaottelua vuonna 1983.


title: Ossi Vilppunen

text: Ossi Vilppunen (s. 10. maaliskuuta 1936) on entinen suomalainen jalkapalloilija.


title: Ossi Vilppunen

text: Laitahyökkääjänä pelannut Vilppunen edusti urallaan muun muassa Lahden Pallo-Miehiä 1956–1960 ja Lahden Reipasta 1961. Mestaruussarjatasolla hän pelasi vain yhden kauden, jonka aikana hänelle kertyi neljä ottelua ja yksi maali. Vilppunen pelasi Suomen maajoukkueessa yhden maaottelun vuonna 1957.


title: Hispano-Suiza

text: Hispano-Suiza oli espanjalainen luksusautovalmistaja. Yritys perustettiin Barcelonassa 1904. Nykyään se on osa ranskalaista SAFRAN Groupia.


title: Hispano-Suiza

text:
Vuonna 1898 espanjalainen Emilio de la Cuadra aloitti autojen valmistuksen Barcelonassa nimellä La Cuadra. Pariisissa de la Cuadra tapasi sveitsiläisen insinöörin Marc Birkigtin ja palkkasi tämän työskentelemään yrityksessä Espanjassa. Birkigt suunnitteli La Cuadran ensimmäiset kaasumoottorit.
Vuonna 1902 yrityksen omistus vaihtui, ja nimeksi tuli Fábrica Hispano-Suiza de Automóviles. Tämä yritys meni konkurssiin joulukuussa 1903.


title: Hispano-Suiza

text: Hispano-Suiza herätettiin henkiin vuonna 1904, nimellä La Hispano-Suiza Fábrica de Automóviles. Puolentoista vuoden aikana yritys esitteli neljä uutta moottoria : 3,8- ja 7,4-litraiset nelisylinteriset moottorit sekä ison kuusisylinterisen moottorin.


title: Hispano-Suiza

text: Geneven autonäyttelyssä 2010 nähtiin uusi Hispano-Suiza, jossa oli 750-hevosvoimainen Audin V8-moottori.


title: Key English

text: Key English on WSOY:n julkaisema peruskoulun yläasteen A-englannin opetuksen oppikirjasarja.


title: Kate French

text: Kate French (s. 1984 Flemington, New Jersey, Yhdysvallat) on yhdysvaltalainen näyttelijä ja malli.


title: Kate French

text: Kate French toimi nuorena mallina, mutta alkoi sittemmin luoda uraa näyttelijänä. Hän sai ensimmäisen elokuvaroolinsa elokuvasta "Accepted" vuonna 2006. Samana vuonna hän sai pääroolin televisiosarjasta "Wicked Wicked Wicked". Sarja kuitenkin lopetettiin vuonna 2007. Frech esitti näyttelijä Niki Stevensiä sarjassa "L-koodi" vuosina 2008–2009. Hän on vieraillut myös mm. sarjoissa "Tunteet pelissä", "" ja "Gossip Girl".


title: Kate French

text: Kate Frenchin vanhemmat Joan ja Rob French ovat työskennelleet malleina. Hänen isäpuolensa on muotivalokuvaaja.French kasvoi Long Islandilla kolmen sisaruksensa kanssa. Nykyään hän asuu West Hollywoodissa. French on opiskellut Kalifornian yliopistossa. Hän harrastaa mm. kirjoittamista, surfailua ja lenkkeilyä koiran kanssa.


title: Leonid Sedov

text: Leonid Ivanovitš Sedov (14. marraskuuta 1907 Rostov, Venäjä – 5. syyskuuta 1999) oli johtava neuvostoliittolainen fyysikko. Hän oli Moskovan yliopiston hydrodynamiikan professori, Neuvostoliiton tiedeakatemian jäsen ja Ranskan tiedeakatemian ulkomainen jäsen.


title: Leonid Sedov

text: Sedov laati toisen maailmansodan aikana niin sanotun Sedovin samankaltaisuusratkaisun. Hän oli Neuvostoliiton avaruusohjelman ensimmäinen puheenjohtaja ja julkaisi tiedon ohjelmasta 1955. Hän oli Kansainvälisen avaruuslentoyhdistyksen ("International Astronautical Federation", IAF) puheenjohtaja 1959–1961. Viime aikoihin asti on luultu, että Sedov oli Sputnik-hankkeen merkittävin taustavoima.


title: Levente Szuper

text: Levente Szuper (s. 11. kesäkuuta 1980 Budapest) on unkarilainen jääkiekkomaalivahti. Szuper on ensimmäinen unkarilainen jääkiekkoilija, joka on varattu NHL-joukkueeseen. Hänet varasi Calgary Flames, ja hän pääsi jopa joukkueen vaihtopenkille 12 ottelun ajaksi. Odotettua NHL-debytointia ei kuitenkaan tapahtunut. Szuper on urallaan voittanut muun muassa Calder Cupin ja Saksan mestaruuden Hannover Scorpionsin riveissä kauden 2009–2010 päätteeksi. Vuodesta 2010 lähtien hän on toiminut myös maalivahtivalmentajana. Kaudeksi 2010–2011 hän siirtyi CHL-liigan Arizona Sundogsiin. Tammikuussa 2012 Szuper siirtyi Sundogsista Kazakstanin mestaruussarjaan HK Arystan Temirtauhun.


title: Levente Szuper

text: Szuper on pelannut Unkarin maajoukkueessa vuodesta 1998 lähtien ja oli vuoden 2009 MM-kisoissa Unkarin joukkueen ykkösmaalivahti. Vuoden 2010 1. divisioonan MM-kisoihin Ljubljanaan Szuper ei kuitenkaan päässyt, sillä hän oli pelaamassa finaalipelejä omassa seurajoukkueessaan Hannover Scorpionsissa. Kisoissa torjustavastuun ottivat loistavasti suoriutuneet Zoltán Hetényi ja Miklós Rajna.


title: Mestis-kausi 2010–2011

text: Kausi 2010–2011 oli jääkiekon Mestiksen 11. kausi. Mestiksestä putosi edelliskauden lopuksi Suomi-sarjaan RoKi ja Mestikseen nousi oululainen Kiekko-Laser. Hallitsevana mestarina kauteen lähti Jokipojat.


title: Mestis-kausi 2010–2011

text: Mestaruuden voitti Vaasan Sport, joka voitti finaaleissa Jukurit. Sportilla oli mahdollisuus nousta SM-liigaan voittamalla SM-liigassa viimeiseksi jääneen Pelicansin liigakarsinnassa sekä lunastamalla tältä "liigalisenssi". Sport kuitenkin hävisi otteluvoitoin 4–0, eikä noussut SM-liigaan.


title: Mestis-kausi 2010–2011

text: Runkosarjassa pelattiin 12 joukkueen nelinkertainen sarja, yhteensä 44 ottelua, ja lisäksi kukin joukkue pelasi yhden kotiottelun Suomen alle 20-vuotiaiden maajoukkuetta vastaan. Uutuutena kauteen tuli neljä kolmen joukkueen välisarjaa, joissa pelattiin kahta muuta saman välisarjan joukkuetta vastaan kerran kotona ja kerran vieraissa eli yhteensä neljä ottelua. Kauden ottelumäärä nousi näin 49:ään. Välisarjojen jaot olivat:Lisäksi 10. ja 11. joulukuuta 2010 pelattiin ns. revanssiviikonloppu. Tällöin kuusi otteluparia kohtasivat toisensa perättäisinä päivinä vuorovieraissa. Otteluparit olivat:Runkosarjan kahdeksan parasta joukkuetta pääsivät pudotuspeleihin, jotka pelattiin pronssiottelua lukuun ottamatta paras viidestä -järjestelmällä. Finaalit voittanut joukkue kohtasi liigakarsinnoissa SM-liigan viimeiseksi jääneen joukkueen paras seitsemästä -ottelusarjassa. Mestiksen kaksi viimeistä puolestaan pelasivat paras viidestä -pudotuspelisarjan, jonka voittaja säilytti sarjapaikkansa ja häviäjä joutui karsimaan sarjapaikastaan Suomi-sarjan kolmen parhaan joukkueen kanssa. Karsintasarja pelattiin kaksinkertaisena, ja sen voittaja pelasi Mestiksessä kaudella 2011–2012.


title: Mestis-kausi 2010–2011

text: Varsinaisella peliajalla saavutetusta voitosta sai kolme pistettä ja hävinnyt joukkue jäi pisteittä. Mikäli ottelu venyi jatkoajalle tai viiden minuutin jatkoajan jälkeen voittomaalikilpailuun, voittaja sai kaksi ja häviäjä yhden pisteen.


title: Mestis-kausi 2010–2011

text: Kahdeksan parasta pudotuspeleihin. Kaksi viimeistä karsintaan.


title: Mestis-kausi 2010–2011

text: Sarjataulukot kertovat kunkin joukkueen pelit kotona-vieraissa ja yhteensä". Kotijoukkue vasemmalla, vierasjoukkue ylhäällä.


title: Mestis-kausi 2010–2011

text: Hokki säilytti sarjapaikkansa.


title: Milan Indoor

text: Milan Indoor (tunnetaan myös nimillä "WCT Milan", "the Cuore Tennis Cup", "the Fila Trophy", "the Stella Artois Indoor", "the Muratti Time Indoors", "the Italian Indoors", "the Guardian Direct Cup", "the AXA Cup", "the Breil Milano Indoors", "the ATP Indesit Milano Indoors" ja "the Internazionali di Lombardia") oli Milanossa, Italiassa järjestettävä miesten tennisturnaus. Turnaus järjestettiin ensimmäisen kerran vuonna 1978 ja viimeisen kerran vuonna 2005. Turnaus järjestettiin Milanossa vuosina 1978-1997, Lontoossa 1998-2000 ja uudestaan Milanossa 2001-2005.


title: Jeesiö

text: Jeesiö on Sodankylän kunnassa sijaitseva kylä. Kapean Jeesiöjoen molemmin puolin sijaitseva Jeesiö sijaitsee 30 kilometriä Sodankylästä Kittilän suuntaan. Kylä sijaitsee Kuoninkivaaran rinteillä jättäen joen ja rakennusten väliin avoimen kauniit rinnepellot. Kylän yhteisiä asioita hoitaa Jeesiön Kyläseura ry ja Jeesiössä on myös pieni kauppa. Jeesiön väkiluku on 167.


title: Berenike III

text: Berenike III (120–80 eaa.), joskus kutsuttu myös nimellä Kleopatra Berenike, oli Egyptin kuningatar vuosina 82–81 eaa. ja ehkä myös vuosina 100–88 eaa. yhteistyössä miehensä ja veljensä Ptolemaios X:n kanssa.


title: Berenike III

text: Hän oli ensimmäinen yksin hallitseva nainen Egyptissä 1 100 vuoteen, häntä oli edeltänyt kuningatar Tausret 1185 eaa.


title: Berenike III

text: Berenike III:n vanhemmat olivat Farao Ptolemaios IX ja Kleopatra Selene I. Hän avioitui Ptolemaios X:n kanssa 101 eaa. Yhdessä he ottivat vallan isältään Ptolemaios IX:ltä.


title: Berenike III

text: Hänet pakotettiin avioitumaan Ptolemaios XI:n kanssa vuonna 80 eaa. – aviomies murhautti hänet 19 päivää myöhemmin. Tämä sai aikaan kansannousun, jossa kuningas tapettiin muutama päivä Berenike III:n murhan jälkeen.


title: Paperimiehen tytär

text: Paperimiehen tytär on Hanna Pakarisen 20. lokakuuta 2010 julkaistu viides albumi. Edellisistä albumeista poiketen albumi on suomenkielinen. Pakarinen on ollut sanoittamassa ja säveltämässä albumin kappaleita yhdessä Teleks-yhtyeessäkin toimivan tuottaja Markus Koskisen kanssa.


title: Paperimiehen tytär

text: Albumin ensimmäisenä singlenä julkaistiin albumin nimikappale ”Paperimiehen tytär”. Se sai ensisoittonsa Radio Novan Aamunradiossa 16. elokuuta 2010 ja samana päivänä single löytyi Pakarisen kotisivuilta ja MySpacesta. Digitaalisesti single julkaistiin 30. elokuuta 2010. Toinen single ”Se yksi ainoa” julkaistiin marraskuussa. Kappaleesta julkaistiin myös musiikkivideo. Kolmantena singlenä julkaistiin maaliskuussa 2011 kappale ”Miehet”, joka sai myös musiikkvideon.


title: Paperimiehen tytär

text: Albumi ylsi Suomen virallisen listan sijalle 11.


title: Kevin De Weert

text: Kevin De Weert (27. toukokuuta 1982 Duffel, Belgia) on belgialainen kilpapyöräilijä. Hän aloitti ammattilaisuransa vuonna 2003 Rabobankin joukkueessa. Hän edusti Quick Step -tallia 2005–2006, Cofidista 2007–2008, uudelleen Quick Stepiä 2009–2011, Omega Pharma-Quick Stepiä 2012–2014 ja viimeisenä ammattilaisvuonnaan 2015 Team LottoNL-Jumbo -joukkuetta.


title: Kevin De Weert

text: Pyöräilyn De Weert aloitti vakavissaan vuonna 1998 ja samana vuonna hän voitti Belgian nuorten aloittelijoiden mestaruuden.


title: Kevin De Weert

text: De Weert sijoittui 20:nneksi Espanjan ympäriajossa 2009. Hän osallistui vuonna 2010 Ranskan ympäriajoon sijoittuen kokonaiskilpailussa 16:nneksi. Saman vuoden Espanjan ympäriajossa hän oli 16. etapilla kolmas. Ranskan ympäriajossa 2011 hän sijoittui 12:nneksi. Espanjan ympäriajossa 2012 hän oli 20. etapilla kolmas.


title: Islamilainen arkkitehtuuri

text: Islamilainen arkkitehtuuri eli islamilainen rakennustaide on osa islamilaista taidetta. Islamilaisen taiteen pääpaino on uskonnollisessa arkkitehtuurissa. Islamilainen arkkitehtuuri alkoi syntyä heti islamin perustamisen jälkeen ns. umaijadikalifien kaudella (661–750), jolloin islamilaisen arkkitehtuurin merkittävin rakennustyyppi, moskeija ja siihen liittyvä minareetti, saivat klassisen perusmuotonsa, joka säilyi vain vähäisin lisävaikuttein noin 1300-luvulle asti. Sen jälkeen eri puolilla islamilaista maailmaa kehittyi erilaisia rakennustaiteellisia suuntauksia.


title: Islamilainen arkkitehtuuri

text: Muita tyypillisiä islamilaisen arkkitehtuurin rakennustyyppejä ovat mm. basaari (kauppakatu), hamam (kylpylä) ja khan (majatalo) . Koraanin tulkinnan mukaan ihmis- ja eläinaiheiden kuvaaminen on kiellettyä, minkä vuoksi kaikelle islamilaiselle taiteelle tyypillistä on runsas ornamentiikka tyyliteltyinä kasviaiheina tai abstrakteina kuvioina .


title: Islamilainen arkkitehtuuri

text: Tässä artikkelissa vuosiluvut ovat länsimaisen ajanlaskun mukaisia.


title: Islamilainen arkkitehtuuri

text: Islamilaisen maailman maantieteellisen laajuuden vuoksi islamilainen arkkitehtuuri ei ole yksi tyylisuunta, vaan kerrostunut monista paikallisista ja historiallisista vaikutteista. Islamin uskonto ja islamilaisen maailman kulttuuriyhteydet ovat kuitenkin vaikuttaneet islamilaiseen taiteeseen merkittävästi ja saaneet aikaan yhdistäviä piirteitä eri alueiden arkkitehtuuriin .


title: Islamilainen arkkitehtuuri

text: Merkittävin yhteinen piirre on ihmisiä ja eläimiä esittävien kuvien puuttuminen. Siten mm. kristillisen maailman kirkolliselle taiteelle tyypilliset Raamatun kertomuksia ja henkilöitä havainnollistavat freskot, kuvapatsaat, alttaritaulut, ikonit ja muut esittävät teokset puuttuvat yleensä kokonaan islamilaisista rakennuksista. Niiden sijasta koristeluna on käytetty pitkälle kehittynyttä ornamentiikkaa (erityisesti arabeskeja), rakenteellisia koristeita kuten suippokaaria, stukko- ja stalaktiittimaisia reliefejä, sekä Koraanin lauseista muotoiltua kalligrafiaa.


title: Islamilainen arkkitehtuuri

text: Paitsi moskeijarakentamiseen, islamilaisen arkkitehtuurin vaikutus on ulottunut myös maalliseen rakentamiseen ja kaupunkirakenteeseen, kuten basaarikatuihin, kylpylöihin ja puutarhoihin.


title: Islamilainen arkkitehtuuri

text: Islamilainen alue on historian kuluessa levittäytynyt syntysijoiltaan Arabian niemimaalta muualle Aasiaan, Eurooppaan ja Afrikkaan. Erityisesti reuna-alueilla islamilainen vaikutus on sekoittunut vanhempaan paikalliseen rakennusperinteeseen. Näin on syntynyt omaleimaista arkkitehtuuria mm. Espanjassa, Afrikan pohjoisosien länsipäässä ja Intiassa, joissa paikallinen kulttuuri ei hävinnyt vaan otti vaikutteita islamilaisesta . Toisaalta voi sanoa islamilaisen arkkitehtuurin ainakin alussa ottaneen vaikutteita sitä vanhemmista kulttuureista, lännessä erityisesti klassisesta kreikkalaisesta, roomalaisesta ja bysanttilaisesta temppeli- ja kirkkorakennusperinnöstä.


title: Islamilainen arkkitehtuuri

text: Islamilaisen rakennustaiteen vanhin muoto on arabialainen tyyli, jota edustavia moskeijoita on Mekassa, Damaskossa ja Kairossa. Espanjassa kehittyi maurilainen tyyli jota ovat Alhambra Granadassa ja Cordoban moskeija. Ispahanin ja Delhin moskeijat ovat saraseeniläistä tyyliä.


title: Islamilainen arkkitehtuuri

text: Keskiajan islamilaisessa rakennustaiteessa yhdistettiin bysanttilaiseen tyyliin intialaisia ja persialaisia muotoja


title: Islamilainen arkkitehtuuri

text: Ensimmäinen moskeijan perustyyppi syntyi umaijidikalifien hallituskaudella (661–750). Rakennuskokonaisuuden pohja on yleensä neliömäinen, ja se koostui muureista, suuresta avopihasta kokoontumisia varten, kaivosta tai lähteestä rituaalista peseytymistä varten, Mekan puoleisella sivulla olevasta rukoussalista sekä minareetista rukouskutsuja varten. Rukoussalin Mekan puoleinen seinä on nimeltään qibla, ja siinä on rukoussyvennys mihrab. Mihrabin oikeassa reunassa on usein minbar, saarnatuoli, joka on yleensä ornamenttileikkauksin koristeltua puuta. Moskeijoissa korostetaan yleensä kantavien rakenteiden sijasta avaraa tilavaikutelmaa.


title: Islamilainen arkkitehtuuri

text:
Vanhimmat edelleen olemassa olevat moskeijat ovat kahdeksankulmainen Jerusalemin Kalliomoskeija (vuosilta 687–691), Damaskoksen Umaijadimoskeija Syyriassa (705–714) ja Córdoban moskeija Espanjassa (aloitettiin 784).
Umaijadikalifien hallintokautta seurasi abbasidien kausi (750–1258). Tuolloin moskeijan perusmuoto pysyi melko samanlaisena, mutta sai yhden merkittävän lisän sassanideilta: korkea, holvattu, yhdeltä sivulta avoin sali nimeltään ivaani, joita etenkin Persiassa sijoitettiin sisäpihan ympärille jokaisen neljän sivun keskelle. Näistä ivaaneista muodostuivat islamin perusteiden korkeakoulujen opetustilat, madrasah. Persiasta tämä muoto levisi muuallekin, kuten Irakiin, Turkkiin ja Egyptiin.


title: Islamilainen arkkitehtuuri

text: Varhaisten moskeijoiden rakennusmateriaali vaihteli: Arabiassa yleisin oli savi ja puu, Turkissa luonnonkivi ja Persiassa tiili.


title: Islamilainen arkkitehtuuri

text: Abbasidien kautta seuranneella mamelukkien kaudella (1258–1517) arkkitehtuurin hallitseva piirre oli sirous ja koristeellisuus .


title: Islamilainen arkkitehtuuri

text: Osmanit valloittivat Konstantinopolin vuonna 1453. Kaupungin pääkirkko, Hagia Sofia, muutettiin moskeijaksi ja siihen lisättiin minareetit. Kirkon muodosta syntyi kuitenkin samalla uusi moskeijatyyppi, jonka muotona oli yhtenäinen korkea tila ja sitä kattava kupoli.


title: Islamilainen arkkitehtuuri

text: Moguli-imperiumin aikana (1556–1707) Intiassa syntyi loisteliaasti koristeltu yhdistelmätyyli siten, että hindulaiseen arkkitehtuuriin liitettiin persialaiset ivaanit, suippokaariholvit ja sipulikupolit sekä kasviaiheiset koristeet . Tämän tyylin tunnetuin rakennus on mausoleumi Taj Mahal Intian Agrassa .


title: Islamilainen arkkitehtuuri

text: Basaari, islamilaisen maailman kauppakatu, -tori tai -kortteli, kehittyi jo varhain keskiajalla islamilaisen kaupunkirakenteen perusosaksi. Basaarin yhteyteen puolestaan rakennettiin majatalo khan, joissa yöpymistilojen lisäksi oli usein varastoja, kylpylä hamam, kauppoja, rukoustila ja yleisiä oleskelutiloja.


title: Islamilainen arkkitehtuuri

text: Hamamien traditio nojaa antiikin kylpylöihin, jopa niin, että tilajakokin on vastaava: pukuhuoneet sekä kylmä, lämmin ja kuuma kylpytila. Arkkitehtuurille ominaista ovat kupolit monivärisine lasi-ikkunoineen.


title: Islamilainen arkkitehtuuri

text: Merkittäviä islamilaisia kaupunkikeskuksia syntyi pääasiassa kahdella tavalla. Islam levittäytyi alueille, joissa vanhastaan oli merkittäviä kaupunkeja, ja nämä muuttuivat islamilaiseen suuntaan, mutta säilyttivät silti pääosin vanhan kaupunkirakenteensa ja perinteisen kehityslinjansa. Tunnetuimpia tällaisia olivat Aleksandria, Damaskos, Córdoba ja Buhara. Toisaalta syntyi kokonaan uusia islamilaisia hallintokaupunkeja, kuten Bagdad, Kairo ja Fez.


title: Islamilainen arkkitehtuuri

text: Islamilaisen kaupungin perinteinen piirre on jako julkisiin ja yksityisiin tiloihin. Julkisia tiloja ovat moskeijat, basaarit, khanit ja hamamit. Yksityisiä ovat erilaiset asuintilat. Kaupungin ulkopuolella oli usein hallintopalatseja puutarhoineen; tällaisista tunnettu säilynyt esimerkki ja samalla Euroopan merkittävin islamilaisen arkkitehtuurin muistomerkki on Espanjan Granadassa sijaitseva linna Alhambra, joka oli myös puolustusvarustus. Julkiset rakennukset liitettiin usein ympäristönsä arkkitehtuuriin geometrisin puistoistutuksin, kanavin ja vesialtain.


title: Islamilainen arkkitehtuuri

text: Islamilaisen maailman alueellinen laajentuminen hidastui ja merkittävyys maailmassa väheni länsimaisen kulttuurin kehittymisen myötä niin, että 1700-luvulle tultaessa islamilainen rakentaminen ja arkkitehtuurin kehitys paljolti tyrehtyi. Vasta viime vuosikymmeninä rakennuskulttuuria on uudelleen elvytetty , ja mm. uusia, modernin tyylisiä moskeijoita on rakennettu eri puolille maailmaa.


title: Spörerin minimi

text:
Spörerin minimi oli 90-vuotinen kausi noin vuosina 1460–1550, jolloin auringonpilkut olivat harvinaisia. Oli normaalia kylmempää. Kylmä tuli jo
noin 1420.


title: Spörerin minimi

text:
Tällöin oli hyvin kylmää, ja niin sanotun pienen jääkauden ensimmäinen jakso, jos siihen halutaan ottaa tämä mukaan. Eri arvioiden mukaan kylmintä oli nimenomaan 1400-luvun keskivaiheen jälkeen.
Monet tutkijat uskovat auringonpilkkujen katoamisen aiheuttaneen ilmaston tilapäisen kylmenemisen, vaikka tarkkaa auringonpilkkujen vaikutustapaa säähän ei tunneta. Erityisen kylmää oli jonkin aikaa vuoden 1450 jälkeen. Spörerin minimiä edeltänyt Wolfin minimi 1280–1350 ei ollut niin syvä. Seuraava Spörerin minimin jälkeinen suuri minimi oli Maunderin minimi.


title: Spörerin minimi

text: Spörerin minimi on saanut nimensä saksalaisen tähtitieteilijä Gustav Spörerin mukaan.


title: Maunderin minimi

text: Maunderin minimi vuosina 1645–1715 oli kausi, jolloin auringonpilkut olivat hyvin harvinaisia. Tällöin oli menossa kylmä pieni jääkausi. Maunderin minimiä edelsi hieman miedompi, mutta yhtä lailla kylmää tuonut Spörerin minimi. Maunderin minimin jälkeen tuli Daltonin minimi 1790–1830. Nimen kausi sai englantilaiselta astronomilta Edward Walter Maunderilta (1851–1928).


title: Gabriele Giannantoni

text: Gabriele Giannantoni (30. heinäkuuta 1932 Perugia – 1998 Rooma) oli italialainen filosofi ja poliitikko.